Mariner – Page2– ICD\n"সমুদ্রের অনেক রূপ, অনেক রং - প্রতিনিয়তই তার রূপ ও রং বদলাতে থাকে। অনেকে মনে করেন সমুদ্রগামী মানুষের জীবন কি একঘেঁয়ে আর বিরক্তিকর হবার কথা - যে দিকে তাকাবে সেদিকেই তো সে শুধু সীমাহিন জলরাশি দেখবে। এটা ঠিক যে, কোন কোন মানুষের চোখে সমুদ্রের অগণিত ভিন্ন রূপ ধরা নাও পড়তে পারে। তবে যাকে আল্লাহ্ দৃষ্টি দিয়েছেন - সে দেখবে আপাত দৃষ্টিতে বৈচিত্রহীন সীমাহীন জলরাশি মনে হলেও, সেখানে কোন দুইটি সূর্যাস্ত বা সূর্যোদয় একরকম নয়, যেমন একরকম নয় কোন দুটি ভোর বা সন্ধ্যার আকাশের রং। আর জলরাশির রং? সেটার বৈচিত্র ভাষায় বোঝানো কঠিন - হালকা নীল থেকে শুরু করে সবুজ পর্যন্ত যত shade হতে পারে তার সব তো দেখা যায়ই - আবার আবহাওয়ার ও পানির গভীরতার পরিবর্তনের সাথে সাথে গাঢ় নীল থেকে প্রায় কালো রং ধারণ করে সমুদ্র-জলরাশি। বৈচিত্রের আরেকটা দিক হচ্ছে জলের surface-এর চেহারা। কখনো তা কাঁচের মত সমতল - জাহাজের গতিকে তখন খুব নিষ্ঠুর মনে হয়, সেই কাঁচের মত সমতল নিরবচ্ছিন্নতাকে ভেঙ্গে এগিয়ে যায় বলে। আবার ঐ একই সমতল কিছুক্ষণ পরেই হয়তো কয়েক মিটার উচ্চতার অগণিত ঢেউয়ে ভরে যায়।" প্রথম যখন সমুদ্র নিয়ে লিখবো ভেবেছিলাম, তখন উপরের কথাগুলো লিখে এমন একটা ব্লগে খসড়া হিসেবে save করে রেখেছিলাম, যার system-টা বেশ user friendly মনে হয়েছিল। সেই user friendly মনে করাটাই আমার জন্য কাল হলো। বেশ ইনিয়ে বিনিয়ে - অসুরের সুর সৃষ্টির প্রচেষ্টার মত করে - "সমুদ্রে জীবন-১২" একটু একটু করে লিখছিলাম bits and pieces-এ । লেখার পরে save করতে ভুল হতো না । কিন্তু হঠাৎ একদিন save করতে গিয়ে কোন bug-এর কারণে এক অদ্ভূত ব্যাপার ঘটলো - পুরা লেখাটা হারিয়ে গিয়ে একটা "no title" শিরোনামের খালি পাতা আসলো। সেদিনের কাজের আগের অনেকটুকু কাজও সাথে হারিয়ে গেল। ঐ ব্লগের support team-কে জানালাম। তারা রেসপন্স করতে করতে দুই/তিন দিন চলে গেল। বললো, চেষ্টা করে দেখবে উদ্ধার করা যায় কি না - কিন্তু শেষ পর্যন্ত একদিন জানালো কিছুই করার নেই। ছাত্র-জীবনে আমি সব সময় চাইতাম, পরীক্ষাগুলো যথাসময়ে হয়ে শেষ হয়ে যাক। পূর্ণ প্রস্তুতির পরে যখন অন্যান্যদের প্রস্তুতি হয়নি বলে শেষ মুহূর্তে পরীক্ষা বাতিল হতো - তখন খুব হতাশ লেগেছে সব সময়। লেখাটা হারিয়ে গেলে অনেকটা সে রকম অনুভূতিই হলো আমার। গোটা রমযান মাসে আর লেখাটা পুনরায় শুরু করার কোন এনার্জি বা সময় পেলাম না! যাহোক, আগের মূল লেখাটার মত না হলেও, চেস্টা করবো "সমুদ্রে জীবন-১২" লেখাটাকে reconstruct করতে। "সমুদ্রে জীবন - ১১" -তে San Francisco Bay Area নিয়ে কথা হচ্ছিল। ওখানে যেতে শুরু করার ঠিক আগে আগে আমি দূর-প্রাচ্য থেকে ইউরোপের মাঝে যাতায়াতকারী একটা বড় কন্টেইনার জাহাজে ছিলাম - in fact ওটাই ছিল আমার জীবনের সবচেয়ে বড় container জাহাজ। ঐ জাহাজটায় আমি বহু বছর পরে, আবার "জাহাজে করে" ইংল্যান্ডে যাই। এর আগে পড়াশোনার জন্য ইংল্যান্ডের উত্তরপূর্ব অংশের একটা শহরে বেশ কিছুদিন ছিলাম। সিলেটি হবার বদৌলতে, UK-তে আমার অনেক আত্মীয়স্বজন থাকলেও, পড়াশোনার জন্য ইংল্যান্ডে থাকা সময়টাতে কেন যেন আত্মীয়-স্বজন - এমন কি অন্য শহরে থাকা বন্ধুদেরও তেমন একটা খোঁজ-খবর নেয়া হয় নি। আমার বেশ মনে আছে, আমার বেশ কাছের একজন বন্ধু - আমারই মত - পেশাগত পড়াশোনার জন্য তখন Southampton-এ থাকতো। আমি পরীক্ষা ইত্যাদি শেষে যেদিন দেশে চলে আসবো, তার আগের দিন Southampton-এ তার কাছে গিয়ে তার বাসায় থাকলাম - সে আমাকে পরদিন তার গাড়ী করে Heathrow-তে তুলে দিয়েছিল - ব্যস ঐ পর্যন্তই। আমি কিন্তু কখনো তখন London-এ আমার কয়েক ডজন আত্মীয় স্বজনের কারো খোঁজও নিই নি - বা কারো বাসায় যাইও নি। এ নিয়ে তাদের কেউ কেউ বেশ মনক্ষুণ্ণ হয়েছেন। এরপর তাদের কেউ কেউ প্রায়ই খোঁজ নিয়েছেন আমি আর UK যাই কি না । আমাদের কোম্পানীর জাহাজগুলো তখন UK-র ২টা বন্দরে যেতো - Felixstowe এবং Southampton। আমার জাহাজটার loop-এ তখন Felixstowe অন্তর্ভুক্ত ছিল। Felixstowe-র ঠিক আগের port ছিল জার্মানীর Hamburg। ঐ loop-এ প্রথম voyage-এ, জাহাজ Hamburg থাকতেই, ছেলেবেলায় আমাকে খুব আদর করতেন, আমার এমন এক মামার (আপন মামা নন) সাথে কথা-বার্তা ঠিক হয়ে রইলো - আমি সুযোগ পেলে Felixstowe থেকে London-এ তার কাছে বেড়াতে যাবো। তিনি আমাকে Felixstowe থেকে London-এর ট্রেনে London (Liverpool street) যাবার পদ্ধতি বাতলে দিলেন। বললেন Liverpool street-এ গিয়ে তাকে একটা ফোন করে তবে টিউবে উঠতে। টিউব রেলে ওখান থেকে আমি King's Cross -এ পৌঁছানোর আগেই, তিনি ঐ স্টেশনে এসে থাকবেন - বলা বাহুল্য যে, তার বাসা King's Cross -এর খুব কাছের একটা রাস্তা Wharton Street-এ অবস্থিত। ঐ মামাই আমার UK-তে অবস্থিত সবচেয়ে ঘনিস্ট রক্তসম্পর্কীয় নন - আমার ১টা আপন খালাত ভাই এবং ২টা আপন মামাতো বোনও ওখানে থাকতো/থাকে। তথাপি ঐ মামাকেই আমার সবচেয়ে কাছের মনে হতো, আমার সবচেয়ে ঘনিস্ট রক্তসম্পর্কীয় না হলেও, তিনি ছিলেন আমার সবচেয়ে ঘনিষ্ট আত্মীয় - আত্মার সম্পর্কের দিক থেকে সবচেয়ে কাছের। যাহোক, এখানে উল্লেখ্য যে container জাহাজের নাবিকদের জীবনে "বন্দরে অবস্থানের সময়টা" অত্যন্ত মূল্যবান - যে তুলনায় পশ্চিমা জগতের আপাত দ্রুতগতি জীবনটাকেও অনেকসময় ঢিলে-ঢালা মনে হতো। যেমন ধরুন Felixstowe, বন্দর হিসেবে বড় হলেও শহর হিসেবে "ছোট্ট একটা মফোস্বল" শহর বলা যায়। সকাল ৬টার দিকে ওখান থেকে Ipswich পর্যন্ত একটা ২ বগির ধীর-গতি ট্রেন চলতে শুরু করে, যা রাত ১০টার পর পর বন্ধ হয়ে যায় - তাও আবার ঘন্টায় একটি মাত্র ট্রেন - যা ২৬ মিনিটে Felixstowe থেকে Ipswich যায়। একটা ট্রেন কোন কারণে মিস করলে, পাক্কা এক ঘন্টা সময় - আপনার "বন্দরে স্বল্প অবস্থানের অবকাশ" থেকে হারিয়ে গেল। তখন রাগে-দুঃখে আঙ্গুল কামড়ানো ছাড়া আর কিছুই করার থাকে না। Ipswich থেকে London অবশ্য ঘন ঘন ট্রেন পাওয়া যায় - যেগুলো Norwich বা অন্যন্য শহর থেকে Ipswich হয়ে যাতায়াত করে। Ipswich থেকে London যেতে ১ঘন্টা ১০ মিনিটের মত সময় লাগে। খুব ভালো ভাবে প্ল্যান করতে পারলে ২ ঘন্টায় জাহাজ থেকে London (Liverpool street)-এ পৌঁছানো যায়। কখনো এমন হয়েছে যে, আত্মীয় স্বজনের সাথে একটু বেশী সময় কথা বলার খেসারত দিতে হয়েছে - ফেরার পথে রাতে Ipswich থেকে Felixstowe-র ট্রেন মিস করে ২৬/২৭ পাউন্ড টেক্সি ভাড়া গুনে। প্রথম যেবার জাহাজ থেকে মামার বাসায় গেলাম, সেবার অনেক অজানা বিষয় ছিল - যেগুলোর জন্য কিছু বাড়তি সময় ক্ষেপনও হয়েছে। প্রথমবারের পর, ঐ বিষয়গুলো আর কোন factor হয়ে দাঁড়ায় নি। যেমন ধরুন টিউব ধরে King's Cross না গিয়ে Liverpool street থেকে একটা টেক্সি ধরে সরাসরি মামার বাসায় চলে গেলে, আমার অনেকটুকু দুর্লভ সময় বেঁচে যেতো। প্রথম যেবার ওভাবে মামার কাছে গেলাম, মামা তার বড় মেয়েকে নিয়ে King's Cross-এ এলেন আমাকে নিয়ে যেতে - আমাকে বললেন সাব-ওয়ে থেকে বের হয়ে রাস্তার পাশে থাকতে। কিন্তু নিজেই আর সেখানে থাকলেন না। আমার দেরী হচ্ছে ভেবে, টেনশনে, নেমে গেলেন প্ল্যাটফর্মের উদ্দেশ্য - আরো একটা কারণও ছিল তাঁর টেনশনের: প্রায় ২৭ বছর পর আমাকে দেখে তিনি চিনবেন কি না! প্ল্যাটফর্মে আমাকে না পেয়ে, আবার হন্তদন্ত হয়ে উপরে ছুটে আসলেন - কন কনে শীতে আমাকে একা দাঁড়িয়ে থাকতে দেখে ধরে নিলেন আমিই তার আত্মীয় - আমি অবশ্য একমুখ পাকা দাড়ি সমেতই তাকে চিনতে পারলাম। মামার মেয়ে আমাদের ড্রাইভ করে তাদের বাসায় নিয়ে গেলো। পথে তিনি দেশী দোকান থেকে দেশী বড় মাছ কিনলেন। বাসায় গেলে রীতিমত উৎসবমুখর পরিবেশে তিনি, তার স্ত্রী (যিনি অন্য সম্পর্কেও আমার আত্মীয়া), তার তিন মেয়ে ও এক ছেলে এবং তার মেয়ে-জামাই (আমার আপন খালাত ভাই ) সবাই মিলে আমাকে ঘিরে ধরে বসে চুটিয়ে আড্ডা দিতে শুরু করলো - London-এর Wharton Street-এর ঐ বাসাটা কয়েক ঘন্টার জন্য একটা মিনি সিলেটে রূপান্তরিত হলো। আড্ডার মুখ্য subject-টা অবশ্য বেশ ব্যতিক্রমী একটা বিষয় ছিল - আমরা প্রায় সারাক্ষণই "ইসলাম" নিয়ে কথা বলছিলাম! ইউরোপ আমেরিকায় ছড়িয়ে ছিঠিয়ে থাকা আমার অগণিত আত্মীয়-স্বজনের ভিতর ঐ পরিবারটিই ছিল একমাত্র পরিবার, যাদের সত্যিকার অর্থে অনুশীলনরত "মুসলিম" বলা যায়। ৫৬ দিন পরে, ইনশা'আল্লাহ্, "আবার আসিব ফিরে" - এমন একটা কথা দেয়া-নেয়ার ভিতর দিয়ে আমাদের ঐ দিনের আড্ডার অবসান হলো। এর মাঝে সিলেটি রেসিপির "হাতকরা", শুটকি আর বড় মাছ ভাজা - এধরনের অনেক আইটেমের খাওয়া-দাওয়া হলো। এরপর ঐ জাহাজে বা অন্যান্য জাহাজে আরো বহুবার ঐ বাসায় যাওয়া হয়েছে। কখনো ওখানে গোটা দিন বা overnight-ও থেকেছি। Felixstowe-র Trinity Dock -এর কন্টেইনার বার্থগুলোর একটা দুর্বলতা ছিল - সমুদ্রের হাওয়ার কাছে উন্মুক্ত বলে, আবহাওয়া খারাপ থাকলে একটু ঝড়ো হাওয়া বইলে gantry craneগুলো আর operate করতো না। এমনও হয়েছে যে, কোন কার্গো ওঠানামা ছাড়াই, জাহাজ হয়তো ২৪ বা ৩৬ ঘন্টা এমনি বসে থেকেছে - যেটা কোন লাইনার container জাহাজের জন্য এক বিরল ব্যতিক্রম। আমার জন্য সেটা সব সময়েই অনেকটুকু বাড়তি সময় London-এ থাকার একটা সুযোগ হয়ে এসেছে। ঐ পরিবারের সাথে জাহাজী জীবনে আবার নতুন করে পরিচিত হওয়াটা আমার জীবনের একটা turning point হয়ে যায়! (more…)\nবেঁচে থাকা হয়তো জরুরী - তবে কতটুকু? মরে যাওয়া হয়তো ভয়ের - তবে কতটুকু? প্রতিদিন দানবের হাতে মানবের নিগৃহীত হবার ছবি, অথবা খবর ৷ প্রতিদিন বান্দরের হাতে সুন্দরের অপমানিত হবার ছবি, অথবা খবর ৷ তারপরও বেঁচে থাকা কি এতটা জরুরী? তারপরও মরে যাওয়া কি এতটা ভয়ের? তারাবীর জামাতে দাঁড়ানোর জায়গা পাওয়া ভার - অথচ মিডিয়ায়, পত্রিকায়, নাস্তিকের হাতে বিশ্বাসীর সকাল-বিকাল নিগৃহীত হবার, অথবা, মিথ্যার কাছে সত্যের পরাজিত হবার কত সমাচার! এখনকার দুঃসময়ে বুঝেও না বোঝার ভান করা হয়তো জরুরী - তবে কতক্ষণ? স্বাধীনতার গান গাইতে গাইতে, শৃঙখলিত হওয়াও হয়তো কৌশল - তবে কতক্ষণ?…continue reading →\nপ্রিয় মুসলিম ভাই ও বোনেরা! আমরা হয়তো খেয়াল করি না বা ভেবে দেখার অবকাশ নিই না যে, জন্মলগ্ন থেকে আমাদের জীবনে এক ধরনের countdown শুরু হয়ে যায়। যার আয়ু ৬০ বছর, তার জীবন "রাফ" হিসাবে ১৮৯,২১,৬০,০০০ সেকেন্ডের সমষ্টি। সুতরাং ব্যাপারটা এরকম যে, অদৃশ্য কোন ডিজিটাল ঘড়িতে বুঝিবা তার জীবনের countdown শুরু হয়েছিল ১৮৯,২১,৬০,০০০ থেকে - এখন হয়তো ৯,২১,৬০,০০০-তে পৌঁছেছে - তার অজান্তে কমতে কমতে '০'-তে পৌঁছালেই সবশেষ! NASA-র মহাকাশযানের launchpad থেকে মহাকাশযানগুলোর যেমন উৎক্ষেপন হয়, তেমনি আমাদের দেহের launchpad থেকে প্রাণগুলো যাত্রা করবে অসীমের পানে - one way journey! এভাবে ভাবলে, কোন মুসলিম তার জীবনের সাধারণ দিনরাতগুলোও হেলা ফেলায় কাটাতে পারে না! আর রামাদান মাস হচ্ছে বিশেষ একটা সময় - অন্য সময় কেউ যদি তার জীবনের সময়রূপ নিয়ামত হেলা-ফেলায় নষ্ট করেও থাকে, তবে তা compensate-করার একটা চমৎকার সুযোগ আসে এসময়ে। অথচ, এই ব্লগের কত মুসলিম ভাই-বোনেরা কত তুচ্ছ ও অর্থহীন বাক-বিতন্ডায় এই পবিত্র রামাদান মাসের অমূল্য সময়গুলো কাটিয়ে দিচ্ছেন। নীচে উদ্ধৃত হাদীসটা একটু খেয়াল করে পড়ুন: (more…)\nকাক ময়ূর হতে চায়, এমন কথা শোনা যায়; কিন্তু ময়ূরের কাক হতে চাওয়া ? এখনকার দুঃসময়ে, তাও শোনা যায় ! চারিদিকে অগণিত কাকের কা কা রব, আর তীক্ষ্ম ঠোটের সম্মিলিত আঘাত - এসব থেকে বাঁচতে, ময়ূরও কাক হতে চাইতে পারে – আর কখনো সত্যিই চায় ! নিজের ব্যক্তি-স্বাতন্ত্র্য, বেশ-ভূষার দাবী - সব বিসর্জন দিয়ে কাকের দলভূক্ত হবার আকুতি – বিশ্বাসী মুসলিমের সুশীল হবার করুণ প্রচেষ্টা ৷ কিন্তু শয়তানের সাথে মানুষের যে চিরন্তন যুদ্ধ, তার কি হবে ? মানুষ যদি শয়তানই হতে চাইবে, তবে তো শুরুর আগেই সে যুদ্ধ শেষ - যেন স্বেচ্ছায় হার মানা হার পরে নেয়া ৷ ইসলামী নৃত্য, ইসলামী গীত, ইসলামী টেলিভিশন, ইসলামী নাটক কিংবা ডেটিং-এর ইসলামীকরণ - আরো কত কি – টিকে থাকতে ময়ূরের কাক হতে চাওয়া ৷ যেন শুরুর আগেই অঘোষিত যুদ্ধে হার মেনে নেয়া ৷ যে শত্রুর মত হতে চায়, তাকে দিয়ে কি যুদ্ধ হয়? সে তো যুদ্ধের আগেই বিজিত, পরাজিত – জীবন সংগ্রামে “ওদের” মত হতে চাওয়া এই “আমরা”!! চলনে বলনে “ওদের” মত হতে চাওয়া এই “আমরা”!! চিন্তায় চেতনায় “ওদের” মত হতে চাওয়া এই “আমরা”!! (more…)\nসে বার ছোট বুশ প্রথম যখন নির্বাচনে জেতেন, তখন আমরা ছিলাম ক্যালিফোর্নিয়ার Oakland-এ। আমি বাইরেও গিয়েছিলাম, কিন্তু রাস্তাঘাটে এমন কিছুই চোখে পড়ে নি, যা দেখে মনে পড়বে যে নির্বাচন চলছে। আর কন্টেইনার জাহাজের স্বল্প সময়ের বন্দর উপস্থিতির মাঝে কেউ টেলিভিশন দেখে না। যা হোক, নির্বাচনের পরের দিন ভোরে আমরা Oakland থেকে sail করলাম Taiwan-এর Kaohsiung বন্দরের উদ্দশ্যে। জাহাজকে বন্দর থেকে, বাইরে অর্থাৎ সমুদ্রে রেখে আসতে একজন Pilot যথারীতি জাহাজে এলেন। যারা নতুন নতুন আমাদের কাছ থেকে জাহাজী গল্প শুনছেন, তাদের অবগতির জন্য বলছি যে, যে কোন বন্দরে, যে কোন বার্থে যাবার জন্য ঐ বন্দরের কর্তৃপক্ষের তরফ থেকে এক বা একাধিক ব্যক্তি, বহির্নোঙরে বা সমুদ্রেই জাহাজে আরোহন করেন - পথ-দেখিয়ে-নিয়ে-যাওয়া ঐ সব লোককে জাহাজী ভাষায় Pilot বলা হয়। সাধারণত দ্রুতগামী Pilot Boat-এ করে এসব Pilot-রা সমুদ্রের গভীরে ২/১ মাইল থেকে শুরু করে অনেক সময় প্রয়োজনে ৮/১০ মাইল দূরে গিয়ে জাহাজে ওঠেন - অথবা - বন্দর ছেড়ে যাবার সময় তারা বার্থে এসে জাহাজে ওঠেন, তারপর জাহাজটাকে সমুদ্রে নিরাপদ দুরত্বে নিয়ে গিয়ে, সেখানে জাহাজ থেকে নেমে অপক্ষমান Pilot Boat-এ করে আবার বন্দরে ফিরে আসেন । (more…)\nএখনকার দুঃসময়ে, আমরা সাধারণ ও "নাম মাত্র" মুসলিমরা, নিজেদের দ্বীন, অর্থাৎ, ইসলাম সম্বন্ধে বলতে গেলে কিছুই জানি না। অথচ, অনেকেরই উত্তরাধিকার অথবা অভ্যাসবশত ইসলামের প্রতি এক ধরনের মমত্ববোধ থাকে। কোন একটা ইস্যুতে যখন কাফির-মুশরিক-নাস্তিকরা,** ইসলাম বা ইসলামকে-ভালোবাসা কোন মুসলিমের উপর চড়াও হন, তখন তাদের হৃদয়ে একধরনের রক্তক্ষরণ হয়। অথচ, তারা বোঝেন না, বা ভেবে পান না যে, কোথায় গেলে তারা একটু আশ্রয় পাবেন - কে তাদের মনে নাস্তিক-সৃষ্ট সংশয় বা সন্দেহগুলো নিরসন করে একটু প্রশান্তি এনে দেবে। এই তো দু'দিন আগেও হঠাৎই একটা ফিৎনা দেখা দিল। সারা জনমের জানা তথ্যের ভিত যেন নড়ে উঠলো - একদম অনাকাঙ্খিত একটা গোষ্ঠী থেকে কেউ "ফতোয়া" দিতে চাইলো: ইসমাঈল (আ.) নন বরং ইসহাক (আ.)-কে কুরবানী করার কথা ছিল। (more…)


দেশি-বিদেশি সাংবাদিকদের সঙ্গে কেন বৈঠকে করছেন মোহন ভাগবত? | Puber Kalom\nদেশি-বিদেশি সাংবাদিকদের সঙ্গে কেন বৈঠকে করছেন মোহন ভাগবত?\nসেপ্টেম্বর ২৪, ২০১৯0comment\nভারতে যারা বসবাস করেন, তারা সবাই হিন্দু। এমনটাই মত রাষ্ট্রীয় স্বয়ংসেবক সংঘের প্রধান মোহন ভাগবতের। মঙ্গলবার বিদেশি সাংবাদিকদের একটি দলের সামনে তিনি বলেন, হিন্দি ধর্ম হচ্ছে ঐক্যের মধ্যে বৈচিত্রের বার্তা বহনকারী। এটি একটি ধারণা।\nবিশ্বের ৫০টি সংস্থা থেকে ৮০জন সাংবাদিক এই বৈঠকে যোগ দেওয়ার অনুমতি পেয়েছিলেন। আরএসএস প্রধান মোহন ভাগবত এই ধরনের সাংবাদিক সম্মেলন বিভিন্ন রাজ্যে গিয়েও করছেন। এ্তে তিনি আরএসএস ও বিজেপির আদর্শ ও ফায়দা জড়িয়ে রয়েছে, এমন বিষয়গুলি নিয়ে আলোচনা করছেন সাংবাদিকদের সঙ্গে এবং বার্তা দিচ্ছেন। এতে যেমন থাকছে রামমন্দির পুনর্নির্মাণের দাবি, তেমনি থাকছে দেশজুড়ে গোহত্যা নিষিদ্ধ করার মতো প্রচারণাও। এ ধরণের সাংবাদিক সম্মেলন তিনি কলকাতাতেও করে গেছেন বলে সূত্রের খবর। কলকাতার সাংবাদিক সম্মেলনে (কিংবা গোপন বৈঠক) কয়েকজন মুসলিম সাংবাদিকও ছিল বলে সূত্রের ধারণা।সপ্তাহখানেক আগে ভাগবত একটি সর্বভারতীয় মুসলিম সংগঠনের সভাপতির সঙ্গেও বৈঠক করেছেন বলে খবরে প্রকাশ।\nএদিন বিদেশের সাংবাদিকদের সামনে তিনি কাশ্মীরে ৩৭০ ধারা রদ নিয়েও কথা বলেন। মোহন ভাগবত বলেন, সংবিধানের ৩৭০ ধারা রদের ফলে কাশ্মীর আরও ভালো ভাবে দেশের মূল ভূখণ্ডের সঙ্গে যুক্ত হল। কাশ্মীরিদের চাকরি বা জমি হারানো নিয়ে ভয়ের কোনও কারণ নেই।


সালমা-জাহানারাদের ভাগ্য পরিবর্তনের সিদ্ধান্ত আগামীকাল!\nBy প্রতিবেদক on জুন ১০, ২০১৮ খেলাধুলা\nদাপুটে এক জয় বদলে দিয়েছে সমগ্র দৃশ্যপট। মালয়েশিয়ার কুয়ালালামপুরে নারী এশিয়া কাপ টি-টোয়েন্টিতে ভারতকে হারিয়ে চ্যাম্পিয়ন হওয়ার পর সর্বত্র এখন হইচই। ‘হতদরিদ্র’ অবস্থায় দিন কাটানো নারী ক্রিকেটারদের বেতন বৃদ্ধি এখন সময়ের ব্যাপার। ইতোমধ্যে বিসিবির পক্ষ থেকে ঘোষণা দেয়া হয়েছে, আগামীকাল অনুষ্ঠিতব্য বৈঠকেরই নারী ক্রিকেটারদের বেতন বৃদ্ধির বিষয়ে আলোচনা হবে।\nইএসপিএন’কে বিসিবির চিফ এক্সিকিউটিভ নিজামুদ্দিন চৌধুরী বলেছেন, এশিয়া কাপে এই জয় বাংলাদেশে নারী ক্রিকেটের উন্নয়নে বড় ধরনের ভূমিকা রাখবে। নারীদের নিয়ে এখন বোর্ডকে আলাদাভাবে ভাবতে হবে।\nতিনি জানান, বর্তমানে নারী দলের স্পন্সরশিপ জাতীয় দলের সাথে মিলিয়ে করা। কিন্তু এখন থেকে নারীদের জন্য আলাদা স্পন্সরশিপের চিন্তা করবে বিসিবি। ‘এখন তাদের নিজেদের পরিচিতি, এবং স্পন্সর আকর্ষণ করার সক্ষমতা হয়ে গেছে’, বললেন নিজামুদ্দিন চৌধুরী। তিনিই জানিয়েছেন, আগামীকালের বোর্ড মিটিংয়ে নারীদের বেতন বাড়ানোর বিষয়টি নিয়ে আলোচনা করা হবে।\nবর্তমানে ১৭ জন নারী ক্রিকেটার বিসিবির সাথে চুক্তিবদ্ধ আছেন বেতনধারী হিসেবে। তাদের বেতন ১০ হাজার থেকে সর্বোচ্চ ৩০ হাজার টাকা। ছেলেদের ক্ষেত্রে এই অংক সর্বনিম্ন লাখের কোটায়। ছেলেদের জাতীয় লিগে প্রথম স্তরে ম্যাচ ফি ২৫ হাজার টাকা, দ্বিতীয় স্তরে ২০ হাজার। বিসিএলে ম্যাচ ফি ৫০ হাজার টাকা। মেয়েদের জাতীয় চ্যাম্পিয়নশিপ ম্যাচ ফি সাকুল্যে ৬০০ টাকা মাত্র!\nআজকের ফাইনালে টান টান উত্তেজনাকর খেলায় বাংলাদেশ নারীদল ভারতকে হারায়। ভারতের দেয়া ১১৩ রানের টার্গেটে ব্যাটিংয়ে নেমে ৭ উইকেট হারিয়ে জয়ের রান সংগ্রহ করে বাংলাদেশ।\nমালয়েশিয়ার কুয়ালালামপুরের কিনরারা একাডেমি ওভালে শুরু থেকে ভারতীয় ব্যাটসম্যানদের চেপে ধরেন তিন স্পিনার নাহিদা-সালমা আর খাদিজাতুল কুবরা। দলীয় ১১ রানে নাহিদার দূর্দান্ত থ্রু’তে রান আউটে কাটা পড়েন ওপেনার স্মৃতি। এরপর ৪ রান করা দীপ্তি শর্মাকে বোল্ড করেন পেসার জাহানারা আলম। থিঁতু হওয়ার আগেই আরেক ওপেনার মিতালি রাজকে তুলে নেন খাদিজাতুল কুবরা।\nসুবিধা করতে পারেননি আনুজা পাতিল। ফিল্ডিংয়ে বাঁধা দেয়ার কারণে আউট হন তিনি। ভারতের স্কোর তখন ৩২ রান। এরপর ১১ রান করা বিদ্যাকে বোল্ড করেন অধিনায়ক সালমা। আর রুমানা আহমেদের জোড়া আঘাতে ৭ উইকেটে ৭৪ রানের দলে পরিণত হয় ভারত। এরপর ঝুলন গোস্বামীকে নিয়ে বিপর্যয় সামাল দেন হারমানপ্রীত।\n১০ করে ঝুলন ফিরলেও অন্যপ্রান্তে অবিচল ছিলেন হারমানপ্রীত। ইনিংসের শেষ বলে ৫৬ রানে ভারতের এই অধিনায়ককে ২য় শিকারে পরিণত করেন খাদিজা। ব্যাটিংয়ে বাংলাদেশের হয়ে ভালো সূচনা করেন ২ ওপেনার শামিমা আর আয়শা। ৩৫ রানে পরপর এই ২ ওপেনারকে বিদায় করে ভারতকে ব্রেকথ্রু এনে দেন পুনম। শেষ পর্যন্ত নারী এশিয়া কাপ ফাইনাল ম্যাচে প্রথমে ব্যাট করতে নেমে ৯ উইকেট হারিয়ে ২০ ওভারে সংগ্রহ ১১২ রান করে ভারত।\nবঙ্গবন্ধুর সমাধিতে ভারতীয় ২১ সাইক্লিস্টের শ্রদ্ধাজ্ঞাপণ\nসৌদি ঋণে বর্তে যাওয়া ইমরান এখন যুবরাজের গাড়িচালক!\nকাশ্মীরে জঙ্গি হামলায় নতুন সফটওয়্যারের ব্যবহার!


রাজনীতিতে মেয়েকে উত্তরসূরি করছেন নওয়াজ! – Rangpurchitra\nপ্রচ্ছদ / আন্তর্জাতিক / রাজনীতিতে মেয়েকে উত্তরসূরি করছেন নওয়াজ!\nOnline Desk February 3, 2018\tআন্তর্জাতিক, পাকিস্তান Leaveacomment 477 Views\nপাকিস্তানের সাবেক প্রধানমন্ত্রী নওয়াজ শরিফের মেয়ে মরিয়ম নওয়াজ দেশটির আগামী সাধারণ নির্বাচনে প্রতিদ্বন্দ্বিতা করবেন। পাকিস্তানের সংবাদমাধ্যমগুলো আজ শুক্রবার এ খবর জানিয়েছে। তবে এ ব্যাপারে মরিয়ম নিজে কোনো মন্তব্য করেননি।\nডনের খবরে বলা হয়েছে, পাকিস্তান মুসলিম লীগের (পিএমএল-নওয়াজ) কিছু বিশ্বস্ত সূত্র জানিয়েছে, চলতি বছরের আসন্ন জাতীয় নির্বাচনে লাহোরে বাবার আসন থেকে প্রতিদ্বন্দ্বিতা করবেন মরিয়ম নওয়াজ। এ ছাড়া প্রাদেশিক আইনসভার নির্বাচনেও প্রচারাভিযানে অংশ নেবেন তিনি।\nআগামী সাধারণ নির্বাচনে অংশ নেওয়ার বিষয়ে মরিয়ম নওয়াজ এখনো কোনো মন্তব্য করেননি। তবে নির্বাচনে অংশ নেওয়ার সম্ভাবনাও উড়িয়ে দেননি তিনি। ৪৪ বছর বয়সী মরিয়ম ১৯৭৩ সালে লাহোরে জন্মগ্রহণ করেন। ১৯৯৯ সাল থেকেই সক্রিয়ভাবে রাজনীতিতে অংশ নেওয়ার আগ্রহ প্রকাশ করে আসছিলেন তিনি। তবে নির্বাচনে অংশ নেওয়ার চেয়ে মাঠপর্যায়ের রাজনীতির প্রতিই তাঁর আগ্রহ ছিল বেশি।\nগত বছরের জুলাই মাসে পাকিস্তানের প্রধানমন্ত্রীর পদ থেকে নওয়াজ শরিফকে অযোগ্য ঘোষণা করেন সুপ্রিম কোর্ট। এরপর তিনি পদত্যাগে বাধ্য হন। এরপরই রাজনীতিতে বেশি সক্রিয় হয়ে ওঠেন মরিয়ম। গত বছর উপনির্বাচনে মা বেগম কুলসুম নওয়াজের হয়ে প্রচারে অংশ নিয়েছিলেন তিনি। এবার দলের হয়ে সাধারণ নির্বাচনে অংশ নেওয়ার পরিকল্পনা করছেন বলে জানিয়েছে দল-সংশ্লিষ্ট কয়েকটি সূত্র।\nPrevious নতুন বিতর্কে ট্রাম্প\nNext ‘আমি ট্রাম্পকে ভালোবাসি’\nযুক্তরাষ্ট্রের প্রেসিডেন্ট ডোনাল্ড ট্রাম্পের গতকাল মঙ্গলবার ওয়াশিংটন সময় রাত নয়টায় তাঁর প্রথম ‘স্টেট অব দ্য …


আর কারা মন্ত্রিত্ব হারাচ্ছেন বলা মুশকিল : অর্থমন্ত্রী – Sylhet Views\nসোমবার, জানুয়ারী ১৭, ২০২২ : ৬:২৭ অপরাহ্ন\nআর কারা মন্ত্রিত্ব হারাচ্ছেন বলা মুশকিল : অর্থমন্ত্রী\nজুলাই ১০, ২০১৫ ১২:০৫ অপরাহ্ন\t47 পঠিত\nসিলেটভিউজ টুয়েন্টিফোর ডটকম : আওয়ামী লীগের সাধারণ সম্পাদক ও সদ্য দপ্তরবিহীন মন্ত্রী সৈয়দ আশরাফুল ইসলামের মত আর কেউ মন্ত্রিত্ব হারাচ্ছেন কিনা তা বলা মুশকিল বলে মন্তব্য করেছেন অর্থমন্ত্রী আবুল মাল আবদুল মুহিত।\nশুক্রবার দুপুরে সিলেটের কাজিরবাজার ব্রীজ পরিদর্শনকালে সাংবাদিকদের এক প্রশ্নের জবাবে তিনি এ মন্তব্য করেন। তবে\nসৈয়দ আশরাফুল ইসলামের অব্যাহতির বিষয়টি আগে থেকেই জানতেন বলে জানিয়েছেন অর্থমন্ত্রী। অর্থমন্ত্রী বলেন, সৈয়দ আশরাফুল ইসলামকে অব্যাহতি দেয়া হচ্ছে, বিষয়টি আগে থেকেই আমরা ৬/৭ জন জানতাম। কিন্তু পরবর্তীতে আর কাউকে অব্যহতি দেয়া হবে কি না তা বলা মুশকিল। এ সম্পর্কে আমার কোনো ধারণা নেই। তবে স্থানীয় সরকার, পল্লী উন্নয়ন ও সমবায় মন্ত্রণালয়ের মত একটি মন্ত্রণালয় তো দীর্ঘদিন মন্ত্রীবিহীন থাকতে পারেনা। তাই মন্ত্রী পরিষদের পরিবর্তন এ মন্ত্রণালয় গতিশীল হবে।\nদুই পাশের রাস্তার কাজ শেষ হবার পর কাজিরবাজার সেতু উদ্বোধন করা হবে বলেও জানান তিনি। এর আগে সিলেট নগরের চৌহাট্টাস্থ চারতলা বিশিষ্ট ভোলানন্দ উচ্চ বিদ্যালয়ের নতুন ভবনসহ সিটি কর্পোরেশনের তিনটি উন্নয়ন প্রকল্পের কাজ উদ্বোধন করেন অর্থমন্ত্রী।\nশুক্রবার সকাল থেকে দুপুর পর্যন্ত পর্যায়ক্রমে সিটি কর্পোরেশনের সম্পাদিত সদ্য সমাপ্ত তিনটি উন্নয়নমূলক কাজের উদ্বোধন করেন অর্থমন্ত্রী। এগুলো হলো, ভোলানন্দ উচ্চ বিদ্যালয়ের নতুন ভবন, হলদিছড়ায় আরসিসি বক্স কালভার্ট-আরসিসি ইউটাইপ ড্রেন এবং কদমতলী সড়ক আরসিসিকরণ ও ইউটাইপ ড্রেন নির্মাণ প্রকল্প।\nসকাল ১১টায় প্রথমে সিলেট নগরের চৌহাট্টায় ভোলানন্দ নৈশ বিদ্যালয়ের চার তলা বিশিষ্ট নতুন ভবন উদ্বোধন করেন অর্থমন্ত্রী। এ সময় তাকে স্বাগত জানান, সিটি কর্পোরেশনের প্রধান নির্বাহী কর্মকর্তা এনামুল হাবীব। পরে ফলক উন্মোচন করে নবনির্মিত ভবন উদ্বোধন করেন অর্থমন্ত্রী।\nএ সময় সিলেটের জেলা প্রশাসক জয়নাল আবেদীন, সিলেট সদর উপজেলা চেয়ারম্যান আশফাক আহমদ, মহানগর আওয়ামী লীগের সাধারণ সম্পাদক আসাদ উদ্দিন আহমদ,৮ নং ওয়ার্ড কাউন্সিলর মো. ইলিয়াছুর রহমান, ১৬ নং ওয়ার্ড কাউন্সিলর আব্দুল মুহিত জাবেদসহ সিটি কর্পোরেশনের ঊর্ধ্বতন কর্মকর্তাবৃন্দ উপস্থিত ছিলেন।\nএ প্রকল্পে ব্যয় হয়েছে এক কোটি ৯৪ লাখ ৪৩ হাজার ২৮৫ টাকা। অর্থমন্ত্রীর বিশেষ বরাদ্দে ২০১২ সাল থেকে এই প্রকল্পের কাজ শুরু হয়েছিল।\nবেলা পৌনে ১২টায় অর্থমন্ত্রী কদমতলী-শিববাড়ী সড়ক আরসিসিকরণ ও ইউটাইপ ড্রেন প্রকল্পের উদ্বোধন করেন। এ সময় সংক্ষিপ্ত বক্তব্যে অর্থমন্ত্রী আবুল মাল আবদুল মুহিত বলেন, `সিটি কর্পোরেশন নাগরিকদের স্বার্থে এসব উন্নয়নমূলক কাজ বাস্তবায়ন করছে। এক্ষেত্রে নাগরিকদেরও অনেক দায়িত্ব আছে। এসব সম্পাদিত উন্নয়নমূলক কাজ রক্ষণাবেক্ষণের দায়িত্ব শুধু সিটি কর্পোরেশনের নয়, এসব রাস্তাঘাট ড্রেন যাতে নষ্ট না হয় নাগরিকরাও সেদিকে সজাগ দৃষ্টি রাখতে হবে।`\n২০১২-১৩ অর্থ-বছরে শুরু হওয়া এ প্রকল্পে ব্যয় হয়েছে দুই কোটি ৮০ লাখ টাকা। যা সিডিএমপি (কম্প্রিহেনসিভ ডিজাস্টার ম্যানেজমেন্ট প্রোগ্রাম) প্রকল্প থেকে ব্যয় করা হয়। এ প্রকল্পে ১৩৮০ মিটার ড্রেন এবং ৯৯০ মিটার আরসিসি রাস্তা নির্মাণ করা হয়েছে।\nবেলা ১২টায় অর্থমন্ত্রী হলদিছড়ায় আরসিসি বক্স কালভার্ট-আরসিসি ইউটাইপ ড্রেন প্রকল্পের উদ্বোধন করেন। এ সময় উপস্থিত ছিলেন ২১ নম্বর ওয়ার্ডের কাউন্সিলর আব্দুর রকিব তুহিন, ২৪ নম্বর ওয়ার্ডের কাউন্সিলর সোহেল আহমদ রিপন, সংরক্ষিত ৮ আসনের কাউন্সিলর সালেহা কবীর শেপী, সাবেক কাউন্সিলর মো. শাহজাহান প্রমুখ।\nএ প্রকল্পের আওতায় ৭২ মিটার বক্স কালভার্ট এবং ৫৪৪ মিটার ইউটাইপ ড্রেন নির্মাণ করা হয়েছে। এ প্রকল্পের আওতায় একটি ৫৪ মিটার বক্স কালভার্ট নির্মাণের কারণে শাপলাবাগ ও সবুজবাগের মধ্যে একটি সংযোগ রাস্তাও স্থাপন করা হয়েছে।\n২০১৩-১৪ অর্থ-বছর থেকে এ প্রকল্পের কাজ শুরু হয়। জায়গা অধিগ্রহণে ব্যয় হয় তিন কোটি ৪৫ লাখ টাকা। যা সিডিএমপি (কম্প্রিহেনসিভ ডিজাস্টার ম্যানেজমেন্ট প্রোগ্রাম) প্রকল্প থেকে ব্যয় করা হয় এবং আরসিসি বক্স কালভার্ট ও ইউটাইপ ড্রেন নির্মাণে ব্যয় হয় তিন কোটি ৭৭ লাখ টাকা। যা সিটি কর্পোরেশনের অবকাঠামো উন্নয়ন উন্নয়ন ও সম্প্রসারণ প্রকল্প থেকে ব্যয় করা হয়।\nপরে অর্থমন্ত্রী আবুল মাল আবদুল মুহিত এমপি কোর্ট পয়েন্টে নির্মানাধীন ফুটওভার ব্রিজের কাজ পরিদর্শন করেন। এ সময় সিটি কর্পোরেশনের প্রধান নির্বাহী কর্মকর্তা এনামুল হাবীব ও ভারপ্রাপ্ত প্রধান প্রকৌশলী নুর আজিজুর রহমান চলমান কাজ সম্পর্কে মন্ত্রীকে অবহিত করেন। এ সময় অর্থমন্ত্রী কাজ দেখে সন্তুষ্টি প্রকাশ করেন।\nআগের সার্কিট হাউসে সংঘর্ষের ঘটনায় ৪৩ জনের বিরুদ্ধে মামলা\nপরে চট্টগ্রামের ৭০ পোশাক কারখানায় বিশেষ নজরদারি


মা ও শিশুর যত্ন Archives - Shajghor - Bangla Lifestyle Portal\nTag Archives: মা ও শিশুর যত্ন\nবাবা-মায়ের উচ্চতা তাদের উপর সন্তান কতটুকু লম্বা হবে? জানতে পারবেন। এই নিয়ে চিন্তাটা বুঝি সবচেয়ে বেশি। গবেষকরা অনেক কথা বলেন, খাবার দাবার কেমন খাচ্ছে এগুলোও গুরুত্ব পায়। তবে গণিতবিদরা এবার একটা সহজ অংক বের করেছেন যা দিয়ে আগেই জেনে নেওয়া যাবে আপনার ছেলে-কিংবা মেয়েটি কতটুকু লম্বা হবে। এই হিসেবকে শেষ …\nবুদ্ধিমান ও মেধাবী সন্তান হোক তা সব মায়েরাই প্রত্যাশা করে থাকেন। আর এটা অনেকটাই নির্ভর করে মায়ের সঠিক খাদ্যাভ্যাসের ওপর। যদি কোনও মা পুষ্টিকর খাবার না খান যেমন : ফলিক অ্যাসিড, ভিটামিন ডি, লোহা ইত্যাদি তাহলে তার শরীরে কিছুটা ঘাটতি থেকে যাবে। আর এর প্রভাব পড়বে সন্তানের ওপর।মায়ের সঠিক খাবারের …\nমা হওয়ার মাধ্যমে একজন নারীর পূর্ণতা লাভ করেন। গর্ভকালীন সময়টা প্রতিটি নারীর জন্য গুরুত্বপূর্ণ। এইসময় একজন নারীকে থাকতে হয় বেশি সচেতন। গর্ভকালীন সময়ে পরিবারের সবাই নারীর স্বাস্থ্যের দিকে নজর রাখলেও ত্বকের দিকে অনেকেই খেয়াল করেন না। অথচ এই সময় ত্বকে কালো দাগ, ব্রণ, মেছতাসহ নানা সমস্যা দেখা দেয়। তাই ত্বকের …\nনবজাতকের পরিচর্যা প্রত্যেক মায়ের জানা অত্যন্ত প্রয়োজনীয়। বিশেষ করে যাঁরা নতুন মা হয়েছেন, তাঁদের ক্ষেত্রে। একজন নতুন মাকে নানা বিষয় লক্ষ্য রাখতে হয়। বিশেষ করে বাচ্চা Baby যখন মায়ের বুকে দুধ খায় তখন। পুষ্টিকর খাবার খাওয়ার পাশাপাশি কিছু খাবার আছে যা মায়েদের এড়িয়ে চলতে হয়। তাই জেনে নিন নতুন মায়েদের …\nপৃথিবীর সবথেকে সুন্দর সম্পর্ক হল মা ও সন্তানের সম্পর্ক। মায়ের গর্ভ থেকেই সন্তানের সঙ্গে মায়ের এই সম্পর্কের শুরু। কিন্তু যদি এই সম্পর্ক শুরুতেই শেষ হয়ে যায়? পৃথিবীর আলো দেখার আগে গর্ভেই শেষ হয়ে যায় ছোট্ট শিশুটির প্রাণ? একজন মাকে এমন কঠিন পরিস্থিতির সম্মুখীন করতে পারে মাত্র দু’কাপ কফি। হ্যাঁ, মাত্র …\nMarch 19, 2016\tComments Off on আপনার সন্তান লম্বা হচ্ছে না কেন? জেনে নিন!\nআপনার শিশুটি ডিম বা মাছ খেতে চায় না। ক্লাসের বাকি সবাই যেখানে তরতর করে বেড়ে উঠছে, তখন আপনার শিশুটির উচ্চতা তুলনামূলক কম। এর কারণ হল প্রোটিনের অভাব। প্রয়োজনের তুলনায় কম প্রোটিন জাতীয় খাবার খেলে তা শিশুর স্বাভাবিক বিকাশের পথে বাধা হয়ে দাঁড়ায়। এই একই কারণে স্বাভাবিক উচ্চতাও লাভ করে না …\nJanuary 10, 2016\tComments Off on গর্ভকালীন সময়ে অনাগত সন্তানকে সুরক্ষিত রাখবেন যেভাবে!\nবাচ্চাদেরকে নিয়ে কম-বেশি ঝামেলা পোহাতে হয় সবাইকেই। বিশেষ করে হুটহাট আক্রমণ করে বসা রোগ-ব্যাধি আর নানরকম সংক্রমণের হাত থেকে কি করে এই নাজুক শরীরগুলোকে রক্ষা করা যায় সেটা নিয়ে খুব চিন্তায় পড়ে যান সদ্য বাবা-মায়েরা। তবে আপনি কি জানেন যে সদ্য জন্ম নেওয়া বাচ্চাদের চাইতে আরো অনেক বেশি সংক্রমণের ভয়ে …\nDecember 5, 2015\tComments Off on সিজার করা ভালো নাকি নরমাল ডেলিভারি ভালো? জেনে নিন\nআজকাল সিজার করানো খুব সাধারণ একটি ব্যাপার, কিন্তু এটা একটা বড় অপারেশন তাই এর নিজস্ব কিছু ঝুঁকি থাকে। এজন্য চিকিৎসা সংক্রান্ত কারণ ছাড়া ডাক্তার সিজারিয়ান করানোর পরামর্শ দেননা। গর্ভাবস্থায় কোন জটিল সমস্যা যদি সৃষ্টি না হয় তাহলে ভ্যাজাইনাল বার্থ বা নরমাল ডেলিভারি নিরাপদ। নরমাল ডেলিভারি শুধু বর্তমান গর্ভাবস্থার জন্যই ভালো …\n১মিনিটে বাচ্চাকে ঘুম পাড়িয়ে দেয়ার ম্যাজিক শিখে নিন ভিডিও দেখে\nOctober 12, 2015\tComments Off on ১মিনিটে বাচ্চাকে ঘুম পাড়িয়ে দেয়ার ম্যাজিক শিখে নিন ভিডিও দেখে\nশিশুকে ভালবাসে না এ জগতে এমন মানুষ খুঁজে পাওয়া মুশকিল। শিশুর আগমনে সংসার পরিপূর্ণ হয় এমন কথারও বিরোধিতা করার লোক পাওয়া যায় না। শিশুর হাসি, কান্না দেখে দিন কেটে যায়। কিন্তু রাতে! এক সমীক্ষায় দেখা গেছে ৫ বছরের শিশু তার বাবা-মা অথবা অভিভাবকের অন্তত ১ বছরের ঘুম কেড়ে নেয়। সারাদিন …\nOctober 8, 2015\tComments Off on সিজার করে সন্তান হয়েছে? অবশ্যই জেনে রাখুন দরকারি কিছু তথ্য\nবর্তমানে বেশীরভাগ ক্ষেত্রেই সিজারের সাহায্য সন্তান জন্ম দিতে দেখা যায়। কিন্তু সিজারের পর কী হয়, তার ব্যাপারে অনেকেরই স্পষ্ট ধারণা নেই। জেনে নিন সিজার করানোর ব্যাপারে দরকারি কিছু তথ্য।সিজার করে সন্তান জন্ম দিলে চার দিনের মতো হাসপাতালে থাকতে হতে পারে। এ ব্যাপারে জানিয়েছেন মেডিকেল কলেজ হসপিটালের ডাক্তার আয়েশা নূর মিলি। …\nচুল বৃদ্ধিতে ও চুলের যত্নে মধুর উপকারিতা\nস্যানিটারি ন্যাপকিন ব্যবহারের ৭টি জরুরী সতর্কতা\nফ্যাশনের ছোঁয়া হিজাবেও\nঅনুজ্জ্বল ত্বককে ফর্সা করার কয়েকটি পদ্ধতি!\nরক্তের গ্রুপ অনুযায়ী যে খাবারগুলো খাবেন!\nশীতের দিনে নরম মোলায়েম চুল পাবার ৩টি দারুণ উপায়


কেন্দ্রীয় বিজেপি মন্ত্রীর উপস্থিতিতে সিনে তারকাদের ঢল, টলিপাড়াতেও কি বিজেপির দাপট শুরু? – প্রিয় বন্ধু বাংলা\nহোম > রাজ্য > কলকাতা > কেন্দ্রীয় বিজেপি মন্ত্রীর উপস্থিতিতে সিনে তারকাদের ঢল, টলিপাড়াতেও কি বিজেপির দাপট শুরু?\nকেন্দ্রীয় বিজেপি মন্ত্রীর উপস্থিতিতে সিনে তারকাদের ঢল, টলিপাড়াতেও কি বিজেপির দাপট শুরু?\nপ্রিয় বন্ধু মিডিয়া রিপোর্ট – একুশের বিধানসভা নির্বাচনের পরিপ্রেক্ষিতে এই মুহূর্তে আড়াআড়িভাবে বিভক্ত টলিপাড়া। কখনো রুদ্রনীল ঘোষকে দেখা যাচ্ছে গেরুয়া শিবিরে যোগদান করতে, কখনো আবার সৌরভ দাসকে দেখা যাচ্ছে ঘাসফুল শিবিরে। মোদ্দাকথা, দলবদলের হওয়ায় এই মুহূর্তে রাজনৈতিক মহলের সাথে সাথে টলিপাড়াতেও উঠেছে ব্যাপক ঝড়। সম্প্রতি প্রসেনজিৎ চট্টোপাধ্যায় থেকে শুরু করে মিঠুন চক্রবর্তীর দরজায় কড়া নেড়েছে গেরুয়া শিবির। পাশাপাশি আজ অভিনেতা, পরিচালক ও প্রযোজক অরিন্দম শীলের সাথে দেখা করেন বিজেপি নেতা শঙ্কুদেব পন্ডা। তবে আজ নজর কেড়েছে অন্য একটি অনুষ্ঠান।\nআজকে কলকাতার পাঁচতারা হোটেলে কেন্দ্রীয় তথ্য ও সম্প্রচার মন্ত্রী প্রকাশ জাভড়েকরের ডাকে সাড়া দিয়ে টলিউড থেকে এক ঝাঁক অভিনেতা-অভিনেত্রীকে দেখা গেল গেরুয়া শিবিরের ছত্রছায়ায়। যা রাজনৈতিক মহলেও নতুন জল্পনার জন্ম দিয়েছে। সূত্রের খবর, সোমবার কেন্দ্রীয় ফিল্ম ডেভলপমেন্ট কর্পোরেশনের তরফ থেকে আয়োজিত অনুষ্ঠানে কার্যত গোটা টলিউডকে আমন্ত্রণ জানানো হয়েছিল শহরের এক পাঁচতারা হোটেলে। সেই আমন্ত্রণে সাড়া দিয়ে অনুষ্ঠানে উপস্থিত থাকতে দেখা গিয়েছে ঋতুপর্ণা সেনগুপ্ত থেকে আবির চট্টোপাধ্যায়, পাওলি দাম সহ একাধিক অভিনেতা-অভিনেত্রী এবং নামকরা টলি প্রযোজক-পরিচালকদের।\nপাশাপাশি যে সমস্ত তারকারা ইতিমধ্যেই গেরুয়া শিবিরে যোগ দিয়েছেন, তাঁরা তো ছিলেনই। যেমন- রুদ্র,হিরণ,যশসহ বাকিরা। তবে এদিন কেন্দ্রীয় মন্ত্রীর অনুষ্ঠানে তৃণমূল ঘনিষ্ঠ বহু তারকাদের উপস্থিত থাকতে দেখা যায়। আবার এমন অনেকেই ছিলেন যারা তৃণমূল বা বিজেপি কোন দলের ছত্রছায়াতেই নেই। তবে এদিনের অনুষ্ঠানে দেখা গিয়েছে শঙ্কুদেব পন্ডা, রূপা গঙ্গোপাধ্যায়, স্বপন দাশগুপ্ত, বাবুল সুপ্রিয়র মতন হেভিওয়েট বিজেপি নেতাদের। প্রসঙ্গত, গেরুয়া শিবির ইতিমধ্যেই দাবি করেছে টলিপাড়ায় তৃণমূলের আধিপত্য এখন আর নেই। যথারীতি গেরুয়া শিবিরের দাবিকে অনেকাংশে সত্যি করে এদিনের অনুষ্ঠানে দেখা গিয়েছে এক ঝাঁক টলিউড তারকাকে।\nতবে এদিনের অনুষ্ঠানটির সাথে রাজনৈতিক কোনো যোগ নেই বলেই দাবি করেছেন কেন্দ্রীয় প্রতিমন্ত্রী বাবুল সুপ্রিয়। শুধুমাত্র আগামী দিনে বাংলা চলচ্চিত্রকে কিভাবে এগিয়ে নিয়ে যাওয়া যায়, তার জন্যই পাঁচতারা হোটেলে কেন্দ্রীয় মন্ত্রীর উপস্থিতিতে হয়ে গেল ঝাঁ-চকচকে অনুষ্ঠান। ওয়াকিবহাল মহলের মতে, যেভাবে টলি পাড়াতেও শুরু হয়েছে দলবদল কিংবা যোগদান পর্ব, সেদিকে তাকালে আজকের অনুষ্ঠান কিন্তু একুশের বিধানসভা নির্বাচনের আগে যথেষ্ট তাৎপর্যপূর্ণ বলেই মনে করা হচ্ছে।\nবামেদের লড়াইতে এবার কি মিথ ভেঙে সামনে আসবে তরুণ ব্রিগেড? থাকবে কি প্রার্থী তালিকায় চমক?\nসত্যজিৎ রায়ের নামে বিশেষ পুরস্কার ঘোষণা কেন্দ্রের? কি অভিমত শিল্পী মহলের?\nবিস্ময় ভারত! আজও পেট চালাতে চায়ের দোকান চালান মুখ্যমন্ত্রীর দিদি\nপুজোর সুফল পেতে নিয়ম মেনে সাজিয়ে ফেলুন আপনার পুজোর ঘর! তাহলেই হবে কেল্লা ফতে!\nনিজের অর্ধেক বয়সী ‘গার্লফ্রেন্ডের’ সঙ্গে অনুপ জলোটার বিয়ের ছবি সোশ্যাল মিডিয়ায় ভাইরাল!\nলোকসভা নির্বাচনের আগে জল্পনা বাড়িয়ে বিজেপিতে যোগ দিলেন শংকর সিংয়ের পুত্র\nনিজের পছন্দের লোককে পদে বসাতে ছেঁটে ফেলা হচ্ছে ‘যোগ্যদের’ – জেলাস্তরে উত্তাল বিজেপির অন্দরমহল


‘যা করা দরকার তাই করবে বিএনপি’\nঢাকা: সন্ত্রাস-জঙ্গিবাদ প্রতিরোধে জাতীয় ঐক্য না হলে দায়িত্ববোধ থেকে দেশ ও জনগণের স্বার্থে যা যা করা দরকার তা করবে বিএনপি।\nশনিবার দুপুরে রাজধানীর নয়াপল্টনে বিএনপির কেন্দ্রীয় কার্যালয়ে এক সংবাদ সম্মেলনে বিএনপির স্থায়ী কমিটির সদস্য নজরুল ইসলাম খান এ কথা জানান।\nসাংবাদিকদের এক প্রশ্নের জবাবে নজরুল ইসলাম বলেন, জামায়াতকে জাতীয় ঐক্যর অল্টারনেটিভ করছেন কেন ? একটাকে আরেকটার সাথে মিলাচ্ছেন কেন? আওয়ামী লীগতো স্বৈরাচারী এরশাদকে নিয়ে সরকার গঠন করছে। বিএনপি চেয়ারপারসন বেগম খালেদা জিয়া জাতীয় ঐক্য গঠনে বিভিন্ন শ্রেণির মানুষের সাথে আলোচনা করেছেন। প্রয়োজন হলে আরো করবে। জাতীয় ঐক্য গঠনের কাজ গুরুত্বপূর্ন পর্যায়ে আছে।\nজাতীয় ঐক্য গঠন সময়ের দাবি বলে উল্লেখ্য করে তিনি বলেন, সরকার এ দাবিকে উপেক্ষা করে বিএনপিসহ বিরোধী দলের নামে ব্লেম-গেইম দিচ্ছে। মূলত তারা উগ্রবাদ- জঙ্গিবাদের পক্ষে অবস্থান নিয়েছে। সরকার এ পথ থেকে বেরিয়ে এসে জাতীয় ঐক্য গঠন করলে দেশের ভাবমূর্তি উজ্জল হবে এবং দেশ এগিয়ে যাবে।\nবিএনপির এই নেতা বলেন, গুলশানে হামলার পর বিএনপির অসংখ্য নেতাকর্মীকে গণগ্রেফতার করা হচ্ছে। এর আগেও বিএনপির প্রায় ৪ হাজার নেতাকর্মীতে গ্রেফতার করছে। বিরোধী দল ধ্বংসের সর্বনাশা খেলায় মেতে উঠেছে সরকার। এতে অপরাধীরা ধরাছোয়ার বাহিরে থেকে উৎসাহিত হয়ে সন্ত্রাসী কর্মকাণ্ড করছে।\nসংবাদ সম্মেলনে আরো উপস্থিত ছিলেন, বিএনপি চেয়ারপারসনের উপদেষ্টা অ্যাডভোকেট আহমেদ আজম খান, বিএনপির যুগ্ম মহাসচিব মজিবুর রহমান সারোয়ার, খায়রুল কবির খোকন ও হারুন অর রশিদ।


এবছর মাধ্যমিক পরীক্ষায় প্রায় ১৩ লক্ষ শিক্ষার্থী উত্তীর্ণ হয়েছে। তারা দেশের একটি বিশেষ সময়ে বিশেষ মুহুর্তে পেট্রোলবোমা ও কথিত লাগাতার\t" /> একাদশে ডিজিটাল ভর্তির স্মার্ট স্বস্তি\nএকাদশে ডিজিটাল ভর্তির স্মার্ট স্বস্তি\nএবছর মাধ্যমিক পরীক্ষায় প্রায় ১৩ লক্ষ শিক্ষার্থী উত্তীর্ণ হয়েছে। তারা দেশের একটি বিশেষ সময়ে বিশেষ মুহুর্তে পেট্রোলবোমা ও কথিত লাগাতার অবরোধের মধ্যেও অনেক কষ্ট-শিষ্ট সহ্য করে দীর্ঘদিনে তাদের কাঙ্খিত পরীক্ষা সমাপ্ত করতে পেরেছিল। তারপরও বর্তমান সরকারের সফল, দক্ষ ও আন্তরিকতাপূর্ণ শিক্ষা মন্ত্রণালয়ের সুবাদে পূর্ব ঘোষিত ৬০ দিনের মধ্যেই উক্ত পরীক্ষার ফলাফল শিক্ষার্থী ও অভিবাবকদের হাতে তুলে দিতে পেরেছেন।\nশিক্ষার অগ্রগতির সাথে সাথে দেশে চলমান ডিজিটাল ব্যবস্থা এবারের উচ্চমাধ্যমিক কলেজে ভর্তির ক্ষেত্রেও কাজে লাগানোর অংশ হিসাবে শিক্ষামন্ত্রণালয় থেকে এ বিষয়ে যাচাই-বাছাই, সম্ভাব্যতা ও বাস্তবায়ন বিষয়ে রিপোর্ট প্রদানসহ প্রয়োজনীয় ব্যবস্থা গ্রহণের জন্য ঢাকা শিক্ষাবোর্ডের চেয়ারম্যান প্রফেসর আবু বকর সিদ্দিককে প্রধান করে একটি উপ-কমিটি গঠন করে দেয়া হয়। উক্ত উপ-কমিটির সুপারিশ এবং মন্ত্রণালয়ের নীতিনির্ধারণী সভায় সিদ্ধান্তের ভিত্তিতে অনলাইন ও মোবাইল এসএমএস পদ্ধতিতে প্রথমে ৩০০ আসনের বেশি এমন কলেজগুলোকে এর আওতায় আনার সিদ্ধান্ত হয়েছিলো বলে জানা যায়। ঢাকা শিক্ষাবোর্ডের সফটওয়ার ও এসকল কারিগরি বিষয়ে অগাধ অভিজ্ঞতা ও জনবল না থাকায় তা সমন্বয়ের জন্য বুয়েটের তথ্যপ্রযুক্তি ইনস্টিটিউটের অত্যন্ত দক্ষ ও মেধাবী প্রযুক্তিবিদ প্রফেসর ড. মোহাম্মদ কায়কোবাদকে এ দায়িত্ব দেওয়া হয়। প্রথমে সংশ্লিষ্ট সকলের ধারণা ছিল যে, শুধু ঢাকা বোর্ডের সর্বোচ্চ ৩ লক্ষ শিক্ষার্থী হয়তো এ প্রক্রিয়ায় আবেদন করতে পারেন। পরে শিক্ষাসচিব মহোদয়ের আগ্রহে সারাদেশের প্রায় ১২ লক্ষের মতো আবেদনকারী এ প্রক্রিয়ায় ভর্তির জন্য আবেদন করেছিলেন। সবই ঠিক ছিলো, কিন্তু বিপত্তি হলো ফলাফল প্রকাশ করা সংক্রান্ত সময় নিয়ে। যদি ফলাফল প্রকাশের সময়টা তাড়াহুড়ো না করে কয়েকদিন বেশি সময় নেয়া যেত তাহলে শিক্ষার্থী ও অভিবাবকদের মধ্যে উৎকণ্ঠা ও হয়রানির বিষয়টি এতোটা পাত্তা পেত না। যাহোক, যা হওয়ার তাতো হয়েছেই। তবে এবিষয়ে আমি বিভিন্ন রেফারেন্সে একটু অলোকপাত করতে চাই। সর্বশেষ যেভাবে এ বিষয়টির ফয়সালা হতে চলেছে তা হলো- প্রথম তালিকায় যারা স্থান পায়নি কিংবা স্থান পেয়েও বিভিন্ন কারণে ভর্তি হতে পারেনি প্রতি ক্ষেত্রেই দ্বিতীয়, তৃতীয় এমনকি চতুর্থ মেধাতালিকা পর্যন্ত দেয়া হয়েছে যাতে সর্বশেষ শিক্ষার্থীটাও কোনভাবে ভর্তি প্রক্রিয়া থেকে বাদ না পড়ে। সেজন্য দফায় দফায় সময় বাড়িয়ে বাড়িয়ে একবারে ২৫-২৬ জুলাই পর্যন্ত অর্থাৎ পুরো মাসই ভর্তি প্রক্রিয়া চলেছে। শুধু তাই নয়, সচিব মহোদয় এমন প্রস্তাবও দিয়েছেন যে, যারা একাদশে টাকার জন্য ভর্তি হতে দ্বিধান্বিত রয়েছে তারা আবেদন করলে প্রধানমন্ত্রীর বিশেষ তহবিল থেকেও ভর্তির টাকা পেতে পারেন।\nডিজিটাল এ ভর্তি প্রক্রিয়াটা নিয়ে গণমাধ্যমে ব্যাপক আলোচনা সমালোচনা হয়েছে। আর হওয়ারই কথা, কারণ মাধ্যমিক পাস করার পরে শিক্ষার্থীরা তাদের জীবনের লক্ষ্য স্থির করার জন্য কলেজ নির্ধারণ অবশ্যই একটি গুরুত্বপূর্ণ বিষয়। অথচ ডিজিটাল পদ্ধতিতে ভর্তির কাজটি সহজ-সুন্দর ও সাবলিলভাবে সম্পন্ন করার জন্য যারা এটি পরিকল্পনা করেছিলেন তাঁরা হচ্ছেন শিক্ষামন্ত্রী নুরুল ইসলাম নাহিদ, শিক্ষাসচিব মোঃ নজরুল ইসলাম খান, সাথে রয়েছেন মাধ্যমিক ও উচ্চমাধ্যমিক শিক্ষাবোর্ডের চেয়ারম্যান প্রফেসর আবু বকর সিদ্দিক ও সকল শিক্ষাবোর্ডের চেয়ারম্যানবৃন্দসহ তদসংশ্লিষ্ট কর্মকর্তা ও কর্মচারীবৃন্দ। শিক্ষামন্ত্রী মহোদয় সম্পর্কে আমরা সকলেই কমবেশি অবগত রয়েছি যে, তিনি কি ধরনের লোক। তিনি ৭০ বছর বয়সি (গত ৫ জুলাই ২০১৫ তাঁর ৭১তম জন্মদিন ছিল) অত্যন্ত অভিজ্ঞ ও নিবেদিতপ্রাণ একজন সফল রাজনীতিক যিনি ছাত্র রাজনীতি থেকেই তাঁর কর্মের জন্য সর্বদা প্রশংসিত হয়ে আসছেন। তিনি শেখ হাসিনার সরকারের পরপর তিনবারের (অন্তর্বর্তীকালীন সরকারসহ) সফল শিক্ষামন্ত্রী হিসাবে দায়িত্ব পালন করছেন। তার আগের মেয়াদের (১৯৯৬-২০০১) আওয়ামীলীগের ঐকমত্যের সরকারের আমলেও তিনি শিক্ষামন্ত্রণালয় সম্পর্কিত সংসদীয় স্থায়ী কমিটির সভাপতি হিসাবে দায়িত্ব পালন করেছিলেন। যার ফলে দেশের শিক্ষাব্যবস্থা সম্পর্কে রয়েছে তাঁর অগাধ ও সুস্পষ্ট ধারণা। অন্যদিকে বর্তমান শিক্ষাসচিব মোঃ নজরুল ইসলাম খান একজন দক্ষ সরকারি আমলা যিনি ডিজিটাল বাংলাদেশের কনসেপ্টের সাথে শুরু থেকেই জড়িত রয়েছেন। সরকারি পর্যায়ে একসেস টু ইনফরমেশন (এ টু আই) প্রকল্পের তিনি একজন অগ্রদূত। বেসরকারি পর্যায়ে যেমন- মোস্তফা জব্বার, জাকারিয়া স্বপনসহ আরো অনেকে কম্পিউটার প্রযুক্তিকে ছড়িয়ে দিতে অগ্রদূত হিসাবে কাজ করেছেন, আবার প্রাতিষ্ঠানিক পর্যায়ে বুয়েটর প্রফেসর ড. জামিলুর রেজা চৌধুরী, প্রফেসর ড. মোহাম্মদ কায়কোবাদ, ঢাকা বিশ্ববিদ্যালয়ের প্রফেসর ড. মোঃ আব্দুল মোত্তালিব প্রমুখ অগ্রদূত হিসাবে কাজ করেছেন, ঠিক তেমনি সরকারি পর্যায়ে মোঃ নজরুল ইসলাম খান। শিক্ষামন্ত্রণালয়ে আসার আগে দীর্ঘদিন তিনি প্রধানমন্ত্রীর কার্যালয়ে পরে বিজ্ঞান ও প্রযুক্তি মন্ত্রণালয়ে কর্মরত ছিলেন। এখন অবশ্য সংশ্লিষ্ট সকলের সহযোগিতায় তথ্যপ্রযুক্তি সংক্রান্ত সকল কিছু সমন্বয় করছেন বঙ্গবন্ধুর দৌহিত্র, প্রধানমন্ত্রী তনয়, বিশিষ্ট কম্পিউটার বিজ্ঞানী, প্রধানমন্ত্রীর তথ্যপ্রযুক্তি বিষয়ক উপদেষ্টা সজীব ওয়াজেদ জয়। এতক্ষণ শিক্ষামন্ত্রী এবং সচিব সম্পর্কে একটু আলোকপাত করলাম এইজন্য যে, তাঁরা দুজনেই তাঁদের স্ব-স্ব জায়গায় প্রতিভায় উজ্জল। তাঁরা দুজনেই প্রধানমন্ত্রীর খুবই আস্থাভাজন এবং তাঁদের দেশপ্রেম প্রশ্নাতীত। সেজন্য একাদশে ডিজিটাল ভর্তি বিষয়ে তাঁরা যা করেছেন দেশ-জাতি সকলের ভালোর জন্যই যে করেছিলেন এতে কোনো সন্দেহ নেই। এ সিদ্ধান্তটি তাঁরা তাঁদের ব্যক্তিগত লাভের জন্য নেননি। তাঁরা সেটি করেছিলেন দেশ ও জাতির বৃহত্তর স¦ার্থের জন্যই। যেটুকু সমস্যা হয়েছে তা শুধুই ভুল বোঝাবুঝি এবং ইনফরমেশন গ্যাপ। অথচ বিষয়টিকে যেভাবে নেগেটিভ হিসাবে বিভিন্নভাবে প্রচার করা হয়েছে তা মোটেও ঠিক হয়নি বলে আমার মনে হয়েছে।\nদুয়েকটি পত্রিকা অবশ্য এটিকে নিয়ে একেবারে নেগেটিভ হেডলাইন করেছেন এবং মন্ত্রী-সচিবের বিরোধের বিষয়টিকে সামনে নিয়ে এসেছেন। অথচ এ বিষয়ে তাঁরা দুজনেই তাঁেদর অবস্থান পরিষ্কার করার চেষ্টা করেছেন। শেষপর্যন্ত সাংবাদিকদের প্রশ্নের জবাবে শিক্ষামন্ত্রী মহোদয় বলতে বাধ্য হয়েছেন যে, কোনো কোনো বিষয়ে কখনো কখনো কারো কারো সাথে ভুল বোঝাবুঝি, দ্বিমত, মতপার্থক্য ইত্যাদি থাকতেই পারে, এ বিষয়ে তিনি উদাহরণ হিসাবে নিজেদের পরিবারের সকল সদস্যের মধ্যে বিভিন্ন ছোটখাটো বিষয়ে মতপার্থক্যের কথা উল্লেখ করেছেন। পরবর্তীতে অবশ্য শিক্ষামন্ত্রী মহোদয় প্রধানমন্ত্রীর সাথে ভুল বোঝাবুঝির বিষয়ে পরামর্শ করে কাউকেই হেয় প্রতিপন্ন না করে মন্ত্রণালয়ের গতিশীলতার জন্য কিছু পদক্ষেপ নিয়েছেন। সেগুলিও কেউ কেউ বিরোধ উস্কে দেয়ার জন্য অবশ্য বাঁকাভাবে উপস্থাপন করার চেষ্টা করেছে। অথচ দেখুন ধৈর্যের পরীক্ষায় উত্তীর্ণ হয়ে সময়ের ব্যবধানে এ বিষয়টি কত সুন্দর ও সুষ্ঠুভাবে এগিয়ে নেয়া যায় সমাধানের পথে। সেজন্য সাময়িক সময়ের বিরক্তি ও বিড়ম্বনার পাঠ চুকিয়ে এখন অভিভাবকেরা স্বস্তির নি:শ্বাস ফেলছেন তাতে কোনো সন্দেহ নেই। এক্ষেত্রে আমার ব্যক্তিগত একটি অনুরোধ সকলের প্রতি থাকবে, এ বিষয়ে তাঁদের দুজনের মতপার্থক্যের বিষয়টি যেমন করে সামনে নিয়ে আসা হয়েছিল, তাঁরা যখন পরবর্তীতে নিশ্চয়ই মিলেমিশে ভালোভাবে কাজ করে দেশের গুরুত্বপূর্ণ শিক্ষাক্ষেত্রকে সামনের দিকে এগিয়ে নেয়ার জন্য পূর্বের ন্যায় যদি স্বত:স্ফুর্তভাবে কাজ করে যান, তাহলে সেটিও মিডিয়াতে পজিটিভভাবে ফলাও করে প্রচার পাওয়ার যোগ্য।\n-লেখকঃ ড. মোঃ হুমায়ুন কবীর, ডেপুটি রেজিস্ট্রার, কবি কাজী নজরুল ইসলাম বিশ্ববিদ্যালয়\nPrevious Post একাদশ শ্রেণিতে ভর্তি উন্মুক্ত ॥ চতুর্থ মেধাতালিকায় নির্বাচিত ৮২, ৫৪৪\nNext Post উচ্চ মাধ্যমিকে শিক্ষার্থীদের ঋণে ট্যাব দেয়ার চিন্তা


ঋদ্ধিমা বাবার ৬৮ তম জন্মদিন উইশ করেছেন ৷ Riddhima Kapoor misses father badly on his 68th birthday. – News18 Bangla\nHome » Photo » entertainment » বাবা তোমাকে খুব মিস করি, জন্মদিনে নেই ঋষি কাপুর, মেয়ে ঋদ্ধিমার চোখে জল আনা পোস্ট\nবাবা তোমাকে খুব মিস করি, জন্মদিনে নেই ঋষি কাপুর, মেয়ে ঋদ্ধিমার চোখে জল আনা পোস্ট\nজীবনের প্রতিটি পদক্ষেপেই বাবা তোমাকে ভুলবনা, অঙ্গীকার মেয়ের\n| September 04, 2020, 19:12 IST\nবলিউডের চিন্টু অর্থাৎ ঋষি কাপুর ৷ প্রয়াত হয়েছেন গত এপ্রিল মাসে ৷ কিন্তু ভারতীয় চলচ্চিত্র তাঁর অবদানের জন্য কোনও দিনও ভোলা যাবেনা ঋষি কাপুরকে ৷ ভক্ত, বন্ধু, পরিবারের কেউ কখনও ভুলতে পারবে না ৷ ৪ সেপ্টেম্বর ১৯৫২ সালে ঋষি কাপুরের ফিল্মি কেরিয়ার অত্যন্ত বর্ণময় ছিল ৷ photo credit- @riddhimakapoorsahniofficial/Instagram\nস্মৃতির সরণি বেয়ে মনে পড়ে বেশ কিছু কথা যখন সে থাকে না পাশে ৷ আজ অর্থাৎ ৪ সেপ্টেম্বর ঋষি কাপুরের জন্মদিনে তাঁর মেয়ে ঋদ্ধিমা কাপুর সাহানি ফের বাবাকে মনে করে মন ভারাক্রান্ত করেছেন ৷ photo credit- @riddhimakapoorsahniofficial/Instagram\nঋদ্ধিমা তাঁর ইনস্টাগ্রামে কিছু না দেখা ছবি পোস্ট করে সোনালি দিনগুলির স্মৃতিচারণ করেছেন ৷ photo credit- @riddhimakapoorsahniofficial/Instagram\nছবির সঙ্গে ঋদ্ধিমা বাবার ৬৮ তম জন্মদিন উইশ করেছেন ৷ লিখেছেন বাবা কথিত আছে কাউকে হারিয়ে ফেললে আর বেঁচে থাকার কোনও মানে হয় না, মন সদা সর্বদা খারাপ হয়ে যায় ৷ photo credit- @riddhimakapoorsahniofficial/Instagram\nআমি জানি তুমি আমাদেরকে দেখছো, তোমার দেখানো পথে আমরা চলছি কি না? photo credit- @riddhimakapoorsahniofficial/Instagram\nনিজের পোস্টে আরও ঋদ্ধিমা লিখেছেন ৷ বাবা আমাকে জীবনের মুল্যবোধ শিখিয়েছে ৷ আজ যতটুকু যা আমি হতে পেরেছি, তা বাবার জন্যই ৷ প্রতিটি দিন প্রতিটি মুহূর্তে আমি বাবাকে মিস করি ৷ সর্বদা তোমাকে ভালবাসব ৷ শুভ জন্মদিন লিখে একটি হৃদয়ের চিহ্নের ইমোজি দিয়েছেন ৷ photo credit- @riddhimakapoorsahniofficial/Instagram\nক্যান্সারের বিরুদ্ধে লড়তে লড়তে তাঁর লড়াই থেমেছিল ৷ এই লড়াই ঋষির সঙ্গে ছিল গোটা পরিবার ৷ নিউইয়র্কে চিকিৎসায় গিয়ে গুরুত্বপূর্ণ সময় কাটিয়েছিলেন তিনি ৷ সেখানে প্রায় এক বছর ধরে স্ত্রী নীতু কাপুর, ঋদ্ধিমা, রণবীর ও জামাইয়ের সঙ্গে একটি অন্তরাল ছাড়াই দেখা হত ৷ photo credit- @riddhimakapoorsahniofficial/Instagram\nঋদ্ধিমা বাবাকে খুব ভালবাসেন, এই ভালবাসা সারা জীবনই থাকবে, লকডাউনের কারণে বাবাকে শেষ দেখা দেখতে পারেননি তিনি ৷ photo credit- @riddhimakapoorsahniofficial/Instagram\nবাবাকে শেষবারের জন্য ঋদ্ধিমা দেখতে পাননি ৷ ঋষি কাপুরের পুরনো ছবি দেখেই নিজের স্মৃতি তরতাজা করছেন ঋদ্ধিমা ৷ photo credit- @riddhimakapoorsahniofficial/Instagram


প্রবাসীদের আন্তরিকতা এবং এক সংকট! প্রয়োজন সহযোগিতা। প্রবাসীদের আন্তরিকতা এবং এক সংকট! প্রয়োজন সহযোগিতা। – Mediamorol\nপ্রবাসীদের আন্তরিকতা এবং এক সংকট! প্রয়োজন সহযোগিতা।\nছবির এই ব্যক্তির নাম মোঃ মজনু প্রামানিক । গতকাল রাতে মালয়েশিয়ার জহুর বারুর একটি মসজিদ থেকে তাকে অসুস্থ অবস্থায় পেয়ে স্থানীয় ও বাংলাদেশীদের সহযোগীতায় এম্বুলেন্সে করে হাসপাতালে পাঠায় Js Shaown ভাই । তখন মজনু ছিলেন অজ্ঞাত এক যুবক ।\nতাকে হাসপাতালে পাঠানোর পর তার স্বজনদের পাওয়াটা ছিল গুরুত্বপূর্ণ । শাওন ভাই আমাকে বিস্তারিত জানান, একটি সংবাদও প্রকাশ হয় প্রবাসীর দিগন্তে । হাইকমিশনের একজন কর্মকর্তাকেও বিষয়টি জানালে তিনি অন্তরিকতা দেখিয়েছেন ।\nএকে অপরের পাশে দাঁড়ানোর মানুষিকতা মালয়েশিয়া প্রবাসীদের মধ্যে প্রবল । মজনুর ছবি,সংবাদ ও ভিডিও সমাজিক মাধ্যমে মুহূর্তের মধ্যে ছড়িয়ে পরে । Juwel Rana ভাইয়ের মাধ্যমে মজনুর মা এর সাথেও কথা হয় জুয়েল ও শাওন ভাইয়ের । তার মা জানায় গত একমাস বাড়িতে যোগাযোগ করেনি মজনু, অত্যন্ত দরিদ্র পরিবারের সন্তান সে ।\nশাওন ও জুয়েল ভাই এ বিষয়ে বেশ মানবিক । তাকে দেশে পাঠানো কিংবা মালয়েশিয়ায় থাকতে সহযোগীতা করার চেষ্টা করবে তারা ।কিন্তু সংকট এখন অন্য জায়গায়, এলাকার দুইটি সরকারি হাসপাতালে যেয়ে তাকে আর পাওয়া যাচ্ছে না!\nএকটি হাসপাতাল থেকে বলা হয়েছে যে একজন Unknown ব্যক্তি তাদের থেকে প্রাথমিক চিকিত্সা নিয়ে চলে গেছে । ধারণা করা হচ্ছে এই Unknown ব্যক্তিই মজনু । মজনুকে কিছুটা মানুষিক ভাবে বিপর্যস্ত মনে হচ্ছে । তাকে যদি কোন বাংলাদেশী ভাইয়ের কোথাও দেখেন তাহলে আপনাদের কাছে রেখে +৬০১১১১৩৩৬৪৩৪ (শাওন) এর এই নম্বরে যোগাযোগ করুন । আসুন আমরা এই প্রবাসী ভাইয়ের পাশে দাঁড়াই, তার পরিবারের পাশে দাঁড়াই ।\nমালয়েশিয়া প্রবাসীদের সর্বশেষ আপডেট জানতে MalaysiaBD.com -এর সাথেই থাকুন। ধন্যবাদ।


যুদ্ধাপরাধীদের বিচারের নামে জাতিকে বিভক্ত করতে চায় সরকার- সৈয়দপুরে মির্জা ফখরুল | উত্তর বাংলা\nআজ- মঙ্গলবার, ২০ অক্টোবর, ২০২০ :: ৫ কার্তিক ১৪২৭ :: সময়- ৮ : ৩০ অপরাহ্ন\nHome / নীলফামারী / যুদ্ধাপরাধীদের বিচারের নামে জাতিকে বিভক্ত করতে চায় সরকার- সৈয়দপুরে মির্জা ফখরুল\nযুদ্ধাপরাধীদের বিচারের নামে জাতিকে বিভক্ত করতে চায় সরকার- সৈয়দপুরে মির্জা ফখরুল\nনিজস্ব সংবাদদাতা,নীলফামারী ॥ বিএনপি ভারপ্রাপ্ত মহাসচিব মির্জা ফখরুল ইসলাম আলমগীর বলেছেন, বঙ্গবন্ধু ১৯৭৫ সালে যুদ্ধাপরাধীদের সাধারণ মা ঘোষণা করেছিলেন। বঙ্গবন্ধুর ক্ষমাকে হটিয়ে বর্তমান আওয়ামী লীগ যুদ্ধাপরাধীদের বিচার প্রক্রিয়া শুরু করে তারা যুদ্ধাপরাধীদের বিচারের নামে জাতিকে বিভক্ত করতে চাইছে। নিজেরাই বিচারের সব কার্যক্রম সম্পন্ন করে এখন বলছে বিচার মানি না।\nমির্জা ফখরুল আরো বলেন,যুদ্ধাপরাধীদের বিচার করতে হবে স্বচ্ছ, পরিষ্কার ও নিরপেক্ষ ভাবে। রাজনৈতিকভাবে যেন কাউকে হয়রানি না করা হয়। বর্তমান আওয়ামী লীগ সরকার দেউলিয়া হয়ে গেছে। এ সরকারের মধ্যে কোন রাজনৈতিক শক্তি নেই। তাই তাঁরা বিরোধী দলের নেতাকর্মীদের হয়রানি করছে। তাদের নামে একের পর এক মিথ্যে মামলা দিয়ে কারাগারে পাঠানো হচ্ছে, তাদের নির্যাতন করা হচ্ছে। এ সরকারের আমলে বিরোধী দলের ১৪৫ জন নেতাকর্মীকে গুম করা হয়েছে।\nবৃহস্পতিবার রাতে সৈয়দপুর রাজনৈতিক জেলা বিএনপি আয়োজিত এক কর্মী সভায় প্রধান অতিথি’র বক্তব্যে তিনি এ কথাগুলো বলেন। শহরের শহীদ ডা. জিকরুল হক সড়কে দলীয় কার্যালয়ে ওই কর্মী সভার আয়োজন করা হয়। কর্মী সভায় সভাপতিত্ব করেন সৈয়দপুর জেলা বিএনপির সভাপতি অধ্যক্ষ আলহাজ্ব মো. আব্দুল গফুর সরকার।\nসভায় অন্যান্যদের মধ্যে বক্তব্য রাখেন, সৈয়দপুর জেলা বিএনপি’র সহ-সভাপতি ও উপজেলা পরিষদ চেয়ারম্যান অ্যাড. এস. এম ওবায়দুর রহমান, সহ-সভাপতি মো. মুন্না, সাধারণ সম্পাদক পৌর মেয়র অধ্যক্ষ মো. আমজাদ হোসেন সরকার ও পৌর শাখার সাধারণ সম্পাদক মো. সামসুল আলম প্রমূখ।\nএ সময় মঞ্চে অন্যান্যদের মধ্যে আরো উপস্থিত ছিলেন সাবেক সাংসদ এ জেড এম রেজওয়ানুল হক,সাবেক সাংসদ আখতারুজ্জামান মিঞা,যুবদলের কেন্দ্রীয় সহ-সভাপতি ফরহাদ হোসন আজাদ প্রমূখ।\nমির্জা ফখরুল ইসলাম আলমগীর বলেন, বর্তমানে দেশে ক্রান্তিকাল চলছে। ব্যাংকিং ও অর্থনৈতিক ব্যবস্থা ধ্বংস করছে এ সরকার। দুর্নীতির কারণে বিশ্বব্যাংক পদ্মা সেতুতে ঋণ সহায়তা বন্ধ করে দিয়েছে। আওয়ামী মানেই সন্ত্রাস উল্লেখ করে তিনি বলেন, ছাত্রলীগ অস্ত্র নিয়ে নিজেদের মধ্যে মারামারি করছে। তাদের হাতে বিশ্ববিদ্যালয়ের উপাচার্য, কলেজের অধ্যক্ষরাও রেহাই পাচ্ছেন না। তারা অস্ত্র নিয়ে দৌঁড়ে বেড়াচ্ছেন।\nবিগত ১৯৭২-৭৫ সালেও আওয়ামী লীগ ক্ষমতায় এসে একই কায়দায় দেশে হত্যা, সন্ত্রাস, দুঃশাসন, লুটপাট, দুর্নীতি শুরু করেছিল। ’৭৪ সালের দেশের ভয়াবহ দূর্ভিক্ষের কথা তুলে মির্জা ফখরুল ইসলাম আলমগীর বলেন, সে সময় কুড়িগ্রামের বাসন্তী তাঁর লজ্জা নিবারণের জন্য এক টুকরা কাপড় পর্যন্ত পাননি। মাছ ধরা জাল নিয়ে তাকে লজ্জা নিবারণ করতে হয়েছে। কাপড়ের অভাবে মৃত্যু মানুষকে কলার পাতা দিয়ে দাফন করতে হয়।\nPrevious: নীলফামারীতে মুসল্লিদের বিক্ষোভে মানবতা বিরোধীদের ফাঁসি দাবি\nNext: টক্কর কিনতে এসে প্রতারিত হয়ে অপহরণের চেষ্টা;আটক ৪


হরতাল ডাকা নেতারা মামলার গন্ধে তো ভোঁ দৌড়ে, কিন্তু হরতালে মৃত্যু আর সম্পত্তি ধংসের ক্ষতির দায় কার? | blog.bdnews24.com - pioneer blog for citizen journalism in bangladesh\nহরতাল ডাকা নেতারা মামলার গন্ধে তো ভোঁ দৌড়ে, কিন্তু হরতালে মৃত্যু আর সম্পত্তি ধংসের ক্ষতির দায় কার?\nবুধবার ০২ মে ২০১২, ১১:৪৪ পূর্বাহ্ন\nখবরে প্রকাশ হরতালে জানমালের ক্ষতিতে সরকারী মামলার আঁচ পেয়েই মির্জা ফখরুলসহ অনেকে নিজেদের “গুম” করে ফেলেছেন, মির্জা আব্বাসের স্ত্রী সরকারের বলছেন যে তার স্বামী কোথাও বেরুননি হরতালের সময়, সরকারের কাছে চাইছেন তার স্বামীর নিরাপত্তা, “বার বার ফিরে আসা” অলি আহমেদ বলেছেন তিনিও ঢাকাতে ছিলেন না, তাই মামলাতে তিনি কেন? সবচাইতে দারুন হল এক কালের বৈজ্ঞানিক সমাজতন্ত্র পার্টি করা ও পরে জাতীয় পার্টি থেকে ঢাকার ডেপুটি মেয়র ও বর্তমানে ঢাকা মহানগর বিএনপির সদস্য সচিব, এক কালের বিরল বিপ্লবী আব্দুস সালামের মামলার আওয়াজ পাওয়া মাত্র মোটর সাইকেল যোগে কেন্দ্রীয় অফিস থেকে দ্রুত নির্গমন ও অগস্ত্য যাত্রা! বাড়ী তল্লাশির পর হান্নান শাহের কণ্ঠ ম্রিয়মাণ, বাবু গয়েশ্বরের ভয়েস শোনা যাচ্ছেনা!\nএখন দু একটি কথা বলছেন মওদুদ আহমদ আর বিএনপির উকিল মোক্তাররা! তবে মওদুদ সাহেব নিরাপদ সময় পর্যন্তই কথা বলে থাকেন সাধারণত:! খালেদা জিয়া কোথায় তা মিডিয়ায় আসছে না, মতিয়া চৌধুরী গতকাল টঙ্গীর জনসভায় বলেছেন বেগম খালেদা জিয়ার নিখোঁজ হওয়ার অভ্যাস আছে!\nএই হল বর্তমান বিএনপির হাল! আগামীকাল বৃহস্পতিবার ইলিয়াস আলীর স্ত্রীর সাথে কথা বলবেন প্রধান মন্ত্রী! হরতালে ভোগা দেশবাসী আল্লাহ আল্লাহ করছেন রাজনৈতিক সঙ্কটের কিছু একটা হিল্লে হোক, তারা অন্ততঃ জ্বালাও পোড়াও আর বোমার হাত থেকে নিরাপদ হোন কারন দেশবাসী না পারছেন নিজেরা “গুম” হতে, না পারছে নিঁখোজ হতে, না পারছেন ভোঁ দৌড় দিতে!জীবিকার প্রয়োজনে তাদের রাস্তাতে নামতেই হয় আর তাতেই তারা হরতালে জীবন ঝুঁকিতে পড়েন! আবার\nএরই মধ্যে মিডিয়াতে পড়লাম ঢাকা বিশ্ববিদ্যালয় ছাত্র লীগ নতুন কমিটি ঘোষিত হয়েছে!\nপরিশেষে অনেকেরই প্রশ্ন থেকে যায়, হরতাল ডাকা নেতারা মামলার গন্ধে তো ভোঁ দৌঁড়ে, কিন্তু হরতালে মৃত্যু আর সম্পত্তি ধংসের ক্ষতির দায় কার? দেশের বর্তমান সরকার এই বিষয়ের সামগ্রিক দ্বায় দায়িত্ব অস্বীকার করতে পারে কি? কারন প্রশাসনিক সহ সমস্ত রাস্ট্রযন্ত্রই তো তাদের হাতে! রি-কন্সিলিয়েশনের উদ্যোগের কিছুটা আভাষ মিলছে ইলিয়াস আলীর স্ত্রীর সাথে প্রধানমন্ত্রীর সাক্ষাতের কথা শুনে, কিন্তু সব পক্ষ থেকে সেটা বা এই ধরনের উদ্যোগ আগেই কেন নেয়া হয়নি?\nবুধবার ০২মে২০১২, অপরাহ্ন ১২:১৬\n….এরা কিভাবে মিনিস্টার হই আমার জানা নাই….খালেদা জিয়ার এসব নোংরা কথা যারা বলে তারা কী জানে সাহারা খাতুনের হোটেল এমপায়র এ কী হই?….যাক বললাম না আর…..\nবুধবার ০২মে২০১২, অপরাহ্ন ০২:৪৫\nদাদা বাবুদের বইলেন সীমান্তে গেট খুলে রাখতে কারন আসল ভোঁ দৌড় কাদের দিতে হবে তা সময়ই বলে দেবে । সীমান্ত খোলা না থাকলে বংগউপসাগর ছাড়া আর কোন গতি থাকবে না।\nবুধবার ০২মে২০১২, অপরাহ্ন ০৬:৪৮\n@জল্লাদ 71, স্বাধীন বাংলাদেশে আপনার নামের এ দুর্গতি কেন সেটাই প্রথমে জানতে ইচ্ছে করছে আমার! আপনি কাটেন না ঝুলান ভাই?\nকি জানেন জল্লাদ ভাই, আপনার নাম দেখেই পাকিস্তানের প্রয়াত প্রেসিডেন্ট জুলফিকার আলী ভুট্টোর ফাঁসীর জল্লাদ তারা মসি-র কথা মনে পড়ে গেল হঠাত! পাকিস্তানে তখন জল্লাদের খুব অভাব পড়েছিল, তবে তা বেশ আগের কথা তো! কিন্তু হে জল্লাদ ভাইজান, দাদারা তো সীমান্ত উলটো বন্ধ করছে, দিদি এসে তার উচ্চতা আরো বাড়াচ্ছে! তা হলে চলুন না, আমরা বঙ্গপোসাগরে ম্যারাথন সাঁতার দিতে শুরু করি, সেখানে নাকি আবার বাংলাদেশ জমি-জিরেত পেয়েছে বলে খবরে প্রকাশ! আমরা সাধারন গাধা নাগরিক, তাই ই হরতালের গণবিরোধী দিক টাই, সাধারন মানষের ক্ষতিটাই দেখি, আবার এ দিকে যাই বলুন না রে ভাই, আওয়ামী লীগ দল টা শুনি তৃনমূলে বেশ শক্তি রাখে! তাই দৌড়া দৌড়ি খেলাটা ঢাকার প্যারেড গ্রাউন্ডে করলে ক্যামন হয়? চাই কি আমরা টিকিট কেটেও দেখতে রাজী! বিএনপির অবশ্য ভাল দৌড়বিদ্রা আছেন, যাদের সম্প্রতি এই খেলাতে বেশ পারঙ্গম বলে মনে হয়েছে, যেমন জয়নাল আবেদিন, দৌড় সালাউদ্দিন, আর শেষে এবার মির্জা সাহেব ও সালাম সাহেব, পায়ের আঘাতে কাহিল বেচারা রিজভী সাহেবের “সেফ” ফিরে যাবার বন্দোবস্ত পর্যন্ত সালাম সাহেব না করেই চম্পট দিয়েছেন পরশু রাতে তার বিগত কমরেডীয় স্টাইলে! ফলতঃ ধরা পড়লেন রিজভী সাহেব, আর এখন তিনি রিম্যান্ডে! তা ছাড়া বিএনপির রয়েছে বিখ্যাত দঁড়াবাজ মওদুদ সাহেব, যিনি স্ট্রাপিজের খেলাতেও সিদ্ধহস্ত! আওয়ামী লীগের পার্টিসিপ্যান্টদের এখনও দেখিনি! আপনার কল্যানে যদি তারা দেখা দেন তাতে তো আমাদেরই বাড়তি লাভ ভাই জল্লাদ!\nবুধবার ০২মে২০১২, অপরাহ্ন ০৪:২৬\n🙂 ধন্যবাদ ভাই, ভালোই বলেছেন। এবার আল্লাহতায়ালা ” গুম ” আতঙ্ক ও ” ভোঁ দৌড় ” দেখা থেকে জাতিকে স্বস্তিতে রাখুন। আমেন। আমেন।\nবুধবার ০২মে২০১২, অপরাহ্ন ০৭:০৪\nভাই কুদ্রত, বিএনপির কাপুরুষ নেতারা ‘ভোঁ’ দৌড় দিয়া যেখানেই লুকাক, দেশের ভিতরেই থাকবে। কিন্তু আপনার ‘মহান দেশ প্রেমিক’ নেত্রী যখন দৌড় দিবে, এক দৌড়ে বিদেশ। যেমন তত্ত্বাবধায়ক সরকারের সময় প্যারেলে মুক্তি পাইয়াই দৌড় দিয়ে আম্রিকা পলাইছিল। ইন্তেজার কর্তে থাকেন, সেই দিন আবার আসবে।\nবুধবার ০২মে২০১২, অপরাহ্ন ১০:১২\n@ভাই ব্ল্যাক প্রিন্স, হ্যাঁ শেখ হাসিনা আমেরিকা গিয়েছিলেন ২০০৭ এর ১/১১-র পরে, তাকে এর পর বাংলাদেশের ঢুকতে দেওয়া হচ্ছিল না, কিন্তু তিনি সাহসিকতা প্রদর্শন করে ফিরে এসেছিলেন! তাকে এবং বেগম খালেদা জিয়া দুজনকেই মাইনাস টু ফর্মুলা মোকাবেলা করতে হয়েছে, এসবই সত্যি! শেখ হাসিনা এবং খালেদা জিয়া বা যারা রাজনীতির বড় মাপের নেতা, তারাই আমার মতো ছা পোষা মানুষের কাছে অবশ্যিই শ্রদ্ধার! কিন্তু আপনি যে অর্থে বলেছেন সে অর্থে শেখ হাসিনা আমার নেতা নন, কারন আমি সক্রিয় রাজনীতি থেকে বহু দূরে! ছাত্র জীবনে যখন রাজনীতি করেছি, তখন ও আওয়ামী রাজনীতি করিনি! তাই আপনার ক্ষেপানাস্ত্রটি আমাকে আঘাত করতে পারলো না!\nআমি আমার লেখায় হরাতলে সাধারন মানষের দুর্গতির কথা লিখে থাকি, তাই লিখেই আপনার কাছে পার্টিজান হয়ে গেলাম? ভাই আপনি যে বললেন\nবিএনপি ওয়ালারা দেশে লুকোয় আর অন্যেরা আমেরিকায় যায় তা কি ঠিক? হারিস চৌধুরী এখন কোথায়? আবুল কালাম আজাদ ওরফে বাচ্চু রাজাকার তো সেই দিন পালালেন, কোথায় পালিয়েছেন তা জানেন না? হু, পাকিস্তানে! ডালিম্রা ফারুক্রা কোথায় কোথায় পালিয়েছিল? আপনি নিজেই ভেবে দেখুন আর তারপর লিখুন! তারেক জিয়া কোথায় আছেন? আরাফাত কোথায়? আসলে এটাকে তো আমার কটাক্ষ করার কিছু নেই, যার যেখানে সুবিধে, তারা সেখানেই পালাবেন প্রয়োজনে, তাতে আমার কি? আমার লেখার বক্তব্য ছিল রাজনীতি করতে গেলে ঝুঁকি নিতে হয়, যারা সে ঝুঁকি নেন না কিন্তু আবার হরতালের সিদ্ধান্ত দিয়ে সাধারন মানুষদের বিপদে ফেলেন, তারা তা ঠিক করেন না! আর সাধারন মানষের ক্ষতির দ্বায় ভার তাদেরকেই নিতে হবে যারা তা উস্কে দিয়ে নিজেরা পালান, সে দেশেই হোক আর বিদেশেই হোক!


ছাতকে সহকারী কমিশনারের কার্যালয়ে চুরিছাতকে সহকারী কমিশনারের কার্যালয়ে চুরি – Daily Sunam Kantha\nছাতকে সহকারী কমিশনারের কার্যালয়ে চুরি\nছাতকে সহকারী কমিশনার (ভূমি) ও সদর ইউনিয়ন সহকারী কর্মকর্তা (ভূমি)-এর কার্যালয়ে দুঃসাহসিক চুরি সংঘটিত হয়েছে। সোমবার রাতে এ চুরির ঘটনাটি ঘটেছে।\nজানা গেছে, মঙ্গলবার রাতে সহকারী কমিশনার (ভূমি)’র কার্যালয় ও সদর ইউনিয়ন (ভূমি) অফিসের পেছন দিকে জালানার গ্রিল কেটে ভেতরে প্রবেশ করে সংঘবদ্ধ চোরেরা। এ সময় দুটি অফিসে স্টিলের সিন্ধুক, আলমিরা ও টেবিলের ড্রয়ার ভাঙচুর করে। এছাড়া অফিস সহকারী সত্যেন্দ্র লাল দাসের কক্ষের টেবিলের ড্রয়ারে থাকা নগদ ৪ হাজার টাকা নিয়ে যায় চোরেরা। এসময় সরকারি বিভিন্ন ফাইলপত্র ও গুরুত্বপূর্ণ নথিসহ আসবাবপত্র তছনছ করে তারা। মঙ্গলবার সকালে স্টাফগণ অফিসে হাজির হলে বিষয়টি তাদের নজরে আসে। তবে অফিসের টেবিলে থাকা ল্যাপটপ ও ক¤িপউটার অক্ষত থাকায় এ চুরির ঘটনা নিয়ে সাধারণ মানুষের মাঝে রহস্যের সৃষ্টি হয়েছে।\nএদিকে, নিজ দপ্তরে চুরি সংঘটিত হয়েছে খবরে ভোরে অফিসে আসেন সহকারী কমিশনার (ভূমি) মো. ইসলাম উদ্দিন। পরে পুলিশে খবর দিলে থানার ওসি নাজিম উদ্দিন ঘটনাস্থল পরিদর্শন করেন।\nসদর ইউনিয়নের সহকারী (ভূমি) কর্মকর্তা রমেন্দ্র নারায়ণ দাস জানান, চোরেরা জানালার গ্রিল কেটে ভেতরে প্রবেশ করে আলমারি ও সিন্ধুকের তালা ভেঙে চুরির চেষ্টা করেছে। তবে সিন্ধুকের ভেতরের তালা ভাঙতে না পারায় সিন্ধুকে থাকা টাকা নিতে পারেনি। তবে অফিসের গুরুত্বপূর্ণ কিছু ফাইলপত্র তছনছ করে গেছে।\nউপজেলা সহকারী কমিশনার (ভূমি) মো. ইসলাম উদ্দিন জানান, অফিসের স্টাফদের মাধ্যমে ভোরে জানতে পারি আমার অফিসে চোর ঢুকেছিল। চোরেরা বিভিন্ন কক্ষে ঢুকে গুরুত্বপূর্ণ কাগজপত্র তছনছ করেছে। তবে কোনো ফাইলপত্র নিয়ে যায়নি। তিনি বলেন, অফিসের নৈশপ্রহরী চন্দন বিশ্বাস রাত ৩টার দিকে তাঁর অসুস্থ বাচ্চাকে দেখতে অফিসংলগ্ন বাসায় গিয়েছিল। এ সুযোগে চোরচক্রের সদস্যরা ঘটনাটি ঘটিয়েছে। অফিসের সিসিটিভি ফুটেজে গামছা দিয়ে মুখবাঁধা অবস্থায় দুই ব্যক্তি অফিসে প্রবেশ করতে দেখা গেছে। এদেরকে শনাক্ত করার জন্য চেষ্টা হচ্ছে।\nথানার ওসি নাজিম উদ্দিন জানান, ঘটনাস্থল পরিদর্শন করে সিসিটিভি ফুটেজে সংগ্রহ করেছি। জড়িতদের শনাক্ত করে গ্রেফতার করার চেষ্টা চলছে।


Home / সম্পাদকীয় / শিশু মৃত্যুঝুঁকি কমাতে মায়ের বুকের দুধের বিকল্প নেই\n৫ বছরের কম বয়েসের শিশুরা মায়ের বুকের দুধ পান করলে বছরে দু’লাখ ২০ হাজার শিশু মৃত্যুঝুঁকি থেকে রক্ষা পাবে বলে এক প্রতিবেদনে জানা গেছে।\nশিশু বিশেষজ্ঞরা বলছেন,‘আমরা প্রত্যেক বাবা-মাকেই বলে থাকি গুঁড়ো দুধ না খাওয়ানোর জন্য । কারণ প্রক্রিয়াজাত খাবারে অবশ্যই কিছু না কিছু কেমিক্যাল থাকে যেটা নবজাতকসহ যেকোনও শিশুর জন্য ক্ষতিকারক। শিশুদের ক্ষতির হাত থেকে বাঁচাতে চাইলে অবশ্যই গুঁড়ো দুধ থেকে দূরে রাখতে হবে ‘\nএ বিষয়ে ব্র্যাকের গবেষণা ও মূল্যায়ন বিভাগের গবেষক ফাহমিদা আক্তার বলেন,‘গুঁড়ো দুধ শিশুর জন্য খুবই ক্ষতিকর ! নবজাতকদের রোগ প্রতিরোধ ক্ষমতা কমিয়ে দেয়, ঘন ঘন অসুস্থ হয় । শারীরিক ও মানসিক বিকাশ ঠিকমতো হয় না এবং মৃত্যুঝুঁকি বাড়ে! তারপরও ডাক্তাররাই সুকৌশলে মাতৃদুগ্ধের বিকল্প হিসেবে প্রেসক্রিপশনে বিকল্প শিশুখাদ্যের নাম লেখেন।\nবাংলাদেশ ব্রেস্টফিডিং ফাউন্ডেশনের চেয়ারপারসন এবং বাংলাদেশে পুষ্টি সমিতির সভাপতি অধ্যাপক ডা.এস কে রায় বলেছেন ,‘গুঁড়ো দুধ ও প্রক্রিয়াজাত শিশুখাদ্য সম্পূর্ণ জীবাণুমুক্ত নয়। কারণ এতে এন্টারোব্যাকটর সাকাজ্যাকি এবং সাল-মোনেলা নামক ব্যাকটেরিয়া থাকে যা শিশুর স্বাস্থ্যের জন্য মারাত্মক ক্ষতিকর। এসব খাওয়ালে ভবিষ্যতে শিশুদের ডায়াবেটিস, হৃদরোগ, কানের ইনফেকশন, বুকের ইনফেকশন, একজিমা, নিউমোনিয়া এবং শৈশবকালীন ক্যানসারসহ বিভিন্ন রোগের ঝুঁকি বাড়ায়।’\nবোতল, চুষনি ও বোঁটায় ‘বিসফেনল এ’ থাকে যা শিশুর ক্যানসার হওয়ার ঝুঁকি বাড়ায়। গুঁড়ো দুধ বা প্রক্রিয়াজাত যে কোনও খাদ্যের ‘ডিএইচএ’ শিশুর বুদ্ধি বিকাশে কাজ করে না। বাচ্চাকে জন্মের পর থেকে প্রথম ৬ মাস মায়ের বুকের দুধ খাওয়ালে ৩১ % মৃত্যু ঝুঁকি কমে যায়। পাশাপাশি এ সময়ের মধ্য যদি সব মায়েরা বুকের দুধ খাওয়ালে দেশের ৪ হাজার কোটি টাকা সাশ্রয় হবে।’\nডা.এস কে রায় বলেন,‘কোনো ব্যক্তি মাতৃদুগ্ধ বিকল্প,শিশু খাদ্য, বাণিজ্যিকভাবে প্রস্তুতকৃত শিশুর বাড়তি খাদ্য বা এর ব্যবহারের সরঞ্জামাদির আমদানি,স্থানীয়ভাবে উৎপাদন, বিপণনস, বিক্রয় বা বিতরণের উদ্দেশ্যে, কোনো বিজ্ঞাপন মুদ্রণ, প্রদর্শন, প্রচার বা প্রকাশ করা যাবে না। এমনকি গর্ভবতী বা দুগ্ধবতী মায়ের সাথে এসব পণ্য উৎপাদনকারী প্রতিষ্ঠান বা তাদের কোনো প্রতিনিধি যোগাযোগ করা বা কোনো ধরণের প্রলোভনমূলক প্রস্তাব দিতে পারবেন না।’\nএ সংক্রান্ত আইনের অধীন কোন অপরাধের অভিযোগ দায়ের,তদন্ত,বিচার ও আপীল নিষ্পত্তির ক্ষেত্রে ফৌজদারী কার্যবিধির বিধানাবলী প্রযোজ্য হবে। তিনি আরও বলেন, জন্মের পর থেকে প্রথম ৬ মাস যাতে শুধু মায়ে বুকের দুধই খাওয়ানো হয় সেজন্য দেশের জেলা-উপজেলা পর্যায়ে নানা কার্যক্রম চলমান রয়েছে। এ পর্যন্ত ৪৫০টিরও বেশি প্রাইভেট হাসপাতালকে প্রশিক্ষণ দেয়া হয়েছে।\nএছাড়া দু’বছর আগ থেকে ব্রেস্টফিডিং কর্ণার স্থাপন নিয়ে কাজ চলছে। ইতোমধ্যে বেশ কয়েকটি তৈরি করা হয়েছে এবং অনেকগুলো তৈরির প্রক্রিয়া চলছে বলেও জানান তিনি।\nএ ব্যাপারে মায়েদের সচেতনতা বৃদ্ধি করতে দেশের কমিউনিটি ক্লিনিকগুলোতে মাসে অন্তত: একবার কাউনিসলিং করা যেতে পারে । আমরা আমা করি , দেশের স্বাস্থ্য বিভাগ বিষয়টি ভেবে দেখবেন।\nসম্পাদকীয় , ৬ ডিসেম্বর ২০১৯


প্রকাশিত: ১১ জুন ২০১৯ ১৬ ০৪ ১১\nস্টাফ রিপোর্ট:: সিলেটি দুই ওসি অদল বদল হয়েছে মেট্রোপলিটন পুলিশের দুই থানায়। ওসি আখতার হোসেনের বাড়ি মৌলভীবাজারে, ওসি আব্দুল কাউয়ুম চৌধুরীর বাড়ি সিলেটের ওসমানীনগরে। এ দু‘জন অভিজাত সুপুরুষ ও দাপুটে। ওসি আখতার ঘুরে ফিরে মেট্রোপলিটন পুলিশের একাধিক থানায় দায়িত্ব পালন করে যাচ্ছেন।\nসর্বশেষ কর্মস্থল শাহপরান (র.) থানা থেকে এখন চলে যাচ্ছেন মোগলাবাজার থানার ওসি চেয়ারে। ইতিপূর্বে এ থানায় চাকুরিও করেছেন তিনি। এদিকে ওসির চেয়ারে প্রথমবারের মতো অভিষেক ঘটেছিল মোগলাবাজারে থানায় আব্দুল কাইয়ুম চৌধুরীর। স্থানীয় লোক হিসেবে, চাকুরী স্থলে নিরপেক্ষতা বজায়ে সুনাম কুড়েন তিনি। এখন বদলি হয়ে দায়িত্ব নিচ্ছেন শাহপরান (র.) থানায় ।\nসুরমা এপারে আসছেন ওসি কাইয়ুম, ওপারে যাচ্ছেন ওসি আখতার। সোমবার সিলেট মেট্রোপলিটন পুলিশ সদর দপ্তরের এক আদেশে এ বদলি করা হয় তাদের। আদেশ অনুযায়ী শাহপরাণ (রহ.) থানার ওসি আক্তার হোসেন মোগলাবাজার থানায় এবং মোগলাবাজার থানার ওসি মো. আব্দুল কাইয়ুম শাহপরাণ (রহ.) থানার দায়িত্ব গ্রহন করবেন। এ তথ্য নিশ্চিত করেছেন মেট্রোপলিটন পুলিশের অতিরিক্ত উপ-কমিশনার ( মিডিয়া) জেদান আল মুসা।


পেট্রল, ডিজেলের উপর থেকে বিরোধী রাজ্যগুলি কি ভ্যাট কমাবে? প্রশ্ন ছুঁড়ছে বিজেপি - Will opposition state will reduce the vat from petrol and diesel ? , Bangla News\nবাংলা নিউজ > ঘরে বাইরে > পেট্রল, ডিজেলের উপর থেকে বিরোধী রাজ্যগুলি কি ভ্যাট কমাবে? প্রশ্ন ছুঁড়ছে বিজেপি\nপেট্রল-ডিজেলের দাম কমাতে বিশেষ উদ্য়োগ কেন্দ্রীয় সরকারের Bloomberg (Bloomberg)\nপেট্রল, ডিজেলের উপর থেকে বিরোধী রাজ্যগুলি কি ভ্যাট কমাবে? প্রশ্ন ছুঁড়ছে বিজেপি\n১ মিনিটে পড়ুন . Updated: 03 Nov 2021, 11:15 PM IST\nনেট নাগরিকদের দাবি, ভোটে হেরে যাওয়ার পর বিজেপির এ কেমন কথা?\nদেওয়ালির বিশেষ উপহার। আগামিকাল থেকে নয়া নিয়ম কার্যকরী হবে। পেট্রল, ডিজেল থেকে আবগারি শুল্ক তুলে দেওয়ার সিদ্ধান্ত নিল ভারত সরকার। গোটা দেশ যখন আলোর উৎসবে ভাসছে তখনই বড়সর সিদ্ধান্ত নিল ভারত সরকার। পেট্রল, ডিজেলের দাম নিয়ন্ত্রণে কেন সরকার কোনও ব্যবস্থা নিচ্ছে না, কেন সরকার উদাসীন এনিয়ে নানা দাবি উঠছিল। এমনকী দেশের কয়েকটি রাজ্য়ে এবারের উপনির্বাচনের বিজেপির শোচনীয় পরাজয়ের পেছনে এই মূল্য়বৃদ্ধিকেও দায়ী করেছেন অনেকে। তবে এবার কেন্দ্রীয় সরকার পেট্রেল -ডিজেল নিয়ে বড় সিদ্ধান্ত নিতেই বিরোধীদের নিশানা করলেন বিজেপির কেন্দ্রীয় মিডিয়া সেলের ইন চার্জ অমিত মালব্য।\nলাভই লাভ! মাত্র দেড় বছরে ৫,১৫০ শতাংশ টাকা ফেরত মিলেছে ....\nতিনি টুইট করে জানিয়েছেন, 'এখন ভারত সরকার পেট্রল- ডিজেলের উপর থেকে শুল্ক কাটছাঁট করে দিয়েছে। এবার বিরোধীদের ক্ষমতায় থাকা রাজ্যগুলি কি ভ্যাট কমিয়ে নেবে? 'এরপর একেবারে হিসাবে দিয়েছেন তিনি। অমিত মালব্য টুইট করে জানিয়েছেন, 'দিল্লিতে পেট্রলের উপর ৩০ শতাংশ ভ্যাট, মুম্বইতে ২৬ শতাংশ ও তার সঙ্গে অতিরিক্ত প্রতি লিটারে ১০.১২ টাকা, কলকাতায় ২৫ শতাংশ অথবা ১৩.১২ টাকা লিটার পিছু যেটা বেশি হবে সেটাই প্রযোজ্য, হায়দরাবাদে ৩৫.২০ শতাংশ ও কংগ্রেস পরিচালিত রাজস্থানে ৩৬ শতাংশ।'\nপাশাপাশি তিনি লিখেছেন, 'বিরোধী পরিচালিত রাজ্যগুলিতে ডিজেলের উপর ভ্য়াট যথেষ্ট বেশি।এবার কেন্দ্রের ইতিবাচক সিদ্ধান্তের সঙ্গে সেই সব রাজ্যের সামঞ্জস্য রেখে পদক্ষেপ নেওয়া দরকার। এবার তাদের ভ্যাট কমানো দরকার। নাহলে বুঝতে হবে তাদের সব কথাই ছিল শুধু কথার কথা।' এদিকে নেট নাগরিকদের দাবি, ভোটে হেরে যাওয়ার পর বিজেপির এ কেমন কথা?


দুর্নীতির দায়ে ১৮৬ কোটি টাকা গুণাগার দিলেন মমতা! জানেন, কার পাপে এই সাজা | Mamata Banerjee’s government paid Rs 186 crores of liability for the corruption of Left government - Bengali Oneindia\n11 min ago বিএসএফ জওয়ানকে ভুল করে গুলি, অমিত শাহের সঙ্গে কথা বলবে বাংলাদেশ\nদুর্নীতির দায়ে ১৮৬ কোটি টাকা গুণাগার দিলেন মমতা! জানেন, কার পাপে এই সাজা\n| Published: October 27 2017, 14:31 [IST]\nতৃণমূলের বিরুদ্ধে দুর্নীতির অভিযোগ নতুন নয়। সারদা থেকে শুরু রোজভ্যালিসহ একাধিক চিটফাণ্ড কেলেঙ্কারির অভিযোগ উঠেছিল তৃণমূল সরকারের বিরুদ্ধে। হালে আবার নারদ ঘুষ কেলেঙ্কারির দায় বর্তায় মমতা বন্দ্যোপাধ্যায়ের দলের নেতা-মন্ত্রী-সাংসদদের উপর। কিন্তু এরই মধ্যে একটা বড় অঙ্কের টাকা গুনাগার দিতে হল মমতা বন্দ্যোপাধ্যায়ের সরকারকে। বামফ্রন্ট সরকারের সময়ে হওয়া লোহাচুর কেলেঙ্কারির সেই বিপুল আর্থিক দায় নিয়ে ১৮৬ কোটি টাকা পরিশোধ করল তৃণমূল সরকার।\nমমতা বন্দ্যোপাধ্যায় এতদিন অভিযোগ করতেন, বাম আমলের বিপুল ঋণের বোঝা রয়েছে তাঁর মাথার উপর। তাঁকে কেন্দ্রের কাছে ওই ঋণের যে সুদ মেটাতে হয়, তাতে উপার্জনের অধিকাংশই চলে যায়। ফলে রাজ্যে উন্নয়ন ব্যহত হয়। বারবার কেন্দ্রের কাছে ঋণ মকুবের আবেদন করেও সুরাহা মেলেনি। এবার নতুন এক বোঝা চাপল রাজ্যের উপর। উপায় না থাকায় শেষপর্যন্ত খাদ্য দফতরের তরফে লোহাচুর কেলেঙ্কারিতে বকেয়া ১৮৫ কোটি ৮৩ লক্ষ ৭৩ হাজার ৫৩০ টাকা মিটিয়ে দিতে হল জরুরি ভিত্তিতে।\nবাম আমলে ২০০৫ সালে চিনে আকরিক লোহা রফতানির জন্য বিপুল ৩৭০ কোটি টাকা ঋণ নিয়েছিল রাজ্য সরকার। রাষ্ট্রায়ত্ত ব্যাঙ্কগুলির কাছ থেকে নেওয়া সেই ঋণ সম্পূর্ণ শোধ করেনি তৎকালীন বামফ্রন্ট সরকার। ২০০৭ সালে বকেয়া ঋণ বাবদ ২৩২ কোটি টাকা সাতটি বার্ষিক কিস্তিতে পরিশোধ করার জন্য ব্যাঙ্ক ও খাদ্য দফতরের অধীন অত্যাবশ্যকীয় পণ্য সরবরাহ নিগম (ইসিএস)-এর মধ্যে চুক্তি হয়। রাজ্য সরকার ৭৫ কোটি টাকা পরিশোধ করে। বকেয়া কিস্তি না মেটানোয় তা সুদে আসলে দাঁড়ায় প্রায় ১৮৬ কোটি।\nউল্লেখ্য, বেসরকারি সংস্থার মাধ্যমে লোহা আকরিক রফতানি করা হয়েছিল। কিন্তু চিন পর্যন্ত ওই লোহা পৌঁছয়নি বলে অভিযোগ। এই ঋণ মেটানোর জন্য বিপুল চাপ ছিল খাদ্য দফতরের উপর। ঋণ পরিশোধ না করে কোনও উপায় ছিল না খাদ্য দফতরের। অক্টোবরের মধ্যে ওই টাকা না পরিশোধ করলে ইসিএসসি-কে দেউলিয়া ঘোষণা করার প্রক্রিয়া শুরু হয়ে যেত। সেই পরিস্থিতি থেকে পরিত্রাণ পেতেই বাম আমলের বকেয়া মেটানোর সিদ্ধান্ত নিতে হয়।\nপরিস্থিতি এমন পর্যায়ে পৌঁছেছিল, টাকা না মেটালে ইসিএসি-কে দেউলিয়া ঘোষণা করে নিলাম করে বকেয়া টাকা তুলত রাষ্ট্রায়ত্ত ব্যাঙ্কগুলি। এই প্রসঙ্গে খাদ্যমন্ত্রী জ্যোতিপ্রিয় মল্লিক বলেন, ফের বাম আমলের বিপুল বকেয়া মেটাতে হল তৃণমূল সরকারকে। আমরা চেয়েছিলাম অন্তত সুদ ছাড় দেওয়া হোক। সেক্ষেত্রে ১৫৬ কোটি টাকা মেটাতে হত। কিন্তু সেখানেও ছাড় না মেলায় ১৮৬ কোটি টাকা মেটাতে হল। প্রবল আর্থিক সংকট থাকা সত্ত্বেও বকেয়া পরিশোধ করতে গিয়ে নতুন ধান কিনতে বিপাকে পড়তে হবে খাদ্য দফতরকে। উল্লেখ্য, এই ইসিএসসি-ই সরকারি উদ্যোগে চাষিদের কাছে থেকে ধান কেনার দায়িত্বে রয়েছে।\nখাদ্যমন্ত্রী প্রশ্ন তোলেন, বামফ্রন্ট সরকার লুঠপাটের রাজনীতি করেছে। সেই টাকা গুনাগার দিতে হচ্ছে তৃণমূল সরকারকে। লোহাচুর কেলেঙ্কারির টাকা বামফ্রন্টের বড়-ছোট শরিকদের পকেটেও গিয়েছে বলে তাঁর অভিযোগ। প্রাক্তনমন্ত্রী নরেন দে-র দিকেও আঙুল তোলেন জ্যোতিপ্রিয় মল্লিক। তিনি বলেন, আমরা এ ব্যাপারে ফের তদন্তে গতি আনার জন্য চিঠি দিয়েছি। এই টাকা কার উদর পূর্তি হয়েছে, তা অবিলম্বে জানা দরকার। দরকার অনতিবিলম্বে তদন্ত সাপেক্ষে ব্যবস্থা নেওয়ার।\nপ্রাক্তনমন্ত্রী নরেন দে এ প্রসঙ্গে অভিযোগ খণ্ডন করে বলেন, 'সিআইডি আগে আমাকে ডেকে জিজ্ঞাসাবাদ করেছিল। আমি লিখিত উত্তর দিয়েছিলাম সমস্ত প্রশ্নের। আমার উত্তরে সিআইডি সন্তুষ্ট হয়েছিল বলেই আর জিজ্ঞাসাবাদ এগোয়নি।' তিনি খাদ্য দফতরের দায়িত্বে আসার আগেই বিষয়টি ক্লোজড চ্যাপ্টার হয়ে যায় বলে দাবি প্রাক্তনমন্ত্রীর। ইতিমধ্যে সিআইডি চার্জিশটও পেশ করেছে এই মামলায়।\nmamata banerjee trinamool congress left front west bengal মমতা বন্দ্যোপাধ্যায় তৃণমূল কংগ্রেস বামফ্রন্ট পশ্চিমবঙ্গ\nMamata Banerjee’s government paid Rs 186 crores of liability for the corruption of Left government.\nStory first published: Friday, October 27, 2017, 14:31 [IST]


অভিনব নজির গড়ল সন্ধ্যা মুখোপাধ্যায়ের পরিবার! পুরুষ নয় চারজন মহিলা পুরোহিতই সম্পন্ন করলো গীতশ্রী সন্ধ্যা মুখোপাধ্যায়ের শ্রাদ্ধানুষ্ঠান - Kolkata Journal\nHome/বিনোদন/টলিউড/অভিনব নজির গড়ল সন্ধ্যা মুখোপাধ্যায়ের পরিবার! পুরুষ নয় চারজন মহিলা পুরোহিতই সম্পন্ন করলো গীতশ্রী সন্ধ্যা মুখোপাধ্যায়ের শ্রাদ্ধানুষ্ঠান\nআমরা সম্প্রতি আমাদের মাঝখান থেকে হারিয়েছি বাংলা গানের জগতের অন্যতম নক্ষত্র গীতশ্রী সন্ধ্যা মুখোপাধ্যায় কে। নিজের সুরেলা কণ্ঠে তিনি গোটা বাংলা কে মাতিয়ে রেখেছিলেন। এত বড় একজন গায়িকা হয়েও তার পাবলিসিটি একদমই পছন্দ ছিল না। সারাজীবন তিনি গানের সাধনা করেই কাটিয়ে দিয়েছিলেন। এমনকি তার শেষকৃত্য খুব সাধারণ ভাবেই গানে গানে সম্পন্ন হয়েছে। লেক গার্ডেন এর বাড়িতেই তার শেষ কাজ সম্পন্ন হয়েছে।\nগত শুক্রবার সন্ধ্যা দেবীর শ্রাদ্ধ এর কাজ করা হয়েছে, শেষ কাজ সম্পন্ন করেছে তার মেয়ে সৌমী সেনগুপ্ত। তবে এই শ্রদ্ধানুষ্ঠান কোনো পুরুষ পুরোহিত করেনি, করেছেন চারজন মহিলা পুরোহিত। এই বিষয়ে সন্ধ্যা মুখোপাধ্যায় এর মেয়ে সৌমী জানিয়েছেন “অবশ্যই মা এই ধরনের কোনো নির্দেশ দিয়ে যাননি।” আসলে সন্ধ্যা দেবী নিজেকে সবসময় গানের মধ্যেই রাখতেন তাই জন্যই যেহেতু মহিলা পুরোহিতরা গানে গানের মাধ্যমে মন্ত্র পাঠ করেন তাই সন্ধ্যা মুখোপাধ্যায়ের মেয়ে সৌমি এই সিদ্ধান্ত নিয়েছে। আর ঐদিন অনুরাগীদের জন্য প্রবেশ অবাধ নিষিদ্ধ ছিল না।\nউল্লেখ্য এখন পুরুষদের কাঁধে কাঁধ মিলিয়ে নারীরা সমান তালে পৌরোহিত্য করছেন। এর আগে বহুবার বহু জায়গায় আমরা নারী পুরোহিতকে পুজো করতে, বিয়ে দিতে এবং নানা শুভ অনুষ্ঠানে দেখতে পেয়েছি। এমনকি এই নিয়ে বাংলা চলচ্চিত্র জগতে একটি দুর্দান্ত সিনেমাও রয়েছে। আর সন্ধ্যা দেবীর শ্রাদ্ধানুষ্ঠানও চার মহিলা পুরোহিত খুব নিষ্ঠার সঙ্গে পালন করেছেন। তাদের হোম থেকে শুরু করে এর সংস্কৃত মন্ত্র পাঠ সবকিছুই মন ভালো করে দিয়েছে প্রত্যেকের। সন্ধ্যা মুখোপাধ্যায়ের শ্রাদ্ধানুষ্ঠান নন্দিনী ভৌমিক, রুমা রায়,পৌলমী চক্রবর্তী, সেমন্তী বন্দ্যোপাধ্যায় সম্পন্ন করেছেন।\nহোন্ডা দেবের সঙ্গে মমতা পাধ্যায়ের সম্পর্ক অত্যন্ত ভালো ছিল। কিন্তু ভোট সংক্রান্ত কিছু কাজের জন্য তিনি ব্যস্ত হয়ে পড়েন। তবে শ্রদ্ধা জানাতে একেবারে ভোলেননি তিনি একটি ফুলের স্তবক তার বাড়িতে মনে করে পাঠিয়ে দিয়েছেন মাননীয়া মুখ্যমন্ত্রী। কোন জিনিস উপস্থিত না থাকতে পারায় তার দলের বিশিষ্ট মন্ত্রীদের তিনি পাঠিয়েছিলেন সন্ধ্যে দেবীর সেই শ্রাদ্ধানুষ্ঠানে। ফিরহাদ হাকিম, ইন্দ্রনীল সেন, মালা রায়রা উপস্থিত ছিলেন ঐদিন। উপস্থিত ছিলেন সুচিত্রা কন্যা মুনমুন সেন, সৈকত মিত্র, অরুন্ধতী হোমচৌধুরী, শিবাজী চট্টোপাধ্যায়রা।\nSandhya Mukherjee Singer\n'কুরুচিকর গল্প'! নতুন ধারাবাহিক 'গোধূলি আলাপ' নিয়ে নেটিজেনদের কটাক্ষের মুখে পড়ে মুখ খুললেন অভিনেতা কৌশিক সেন, জানালেন, 'একটু ধৈর্য্য ধরুন'


এবার বিজয়ের আইটেম কন্যা সামান্থা! এবার বিজয়ের আইটেম কন্যা সামান্থা! – ajkersangbad.com\nজনপ্রিয় অভিনেত্রী সামান্থা রুথ প্রভু। আল্লু অর্জুন অভিনীত ‘পুষ্পা: দ্য রাইজ’ সিনেমার আইটেম গানে প্রথমবার কোমর দুলিয়েছেন তিনি। গত ১০ ডিসেম্বর গানটির একটি লিরিক্যাল ভিডিও ইউটিউবে মুক্তি পায়। ‘ও আন্তাভা, ও ও আন্তাভা’ শিরোনামের এই গান মুহূর্তের মধ্যেই আলোচনায় চলে আসে। সামান্থার এই আইটেম গান বিশ্বের সেরা ১০০ মিউজিক ভিডিওর তালিকায় সবার উপরে জায়গা করে নেয়।\nফের আইটেম গানে পারফর্ম করতে যাচ্ছেন সামান্থা। এবার তার সঙ্গী হবেন ‘ডিয়ার কমরেড’ খ্যাত অভিনেতা বিজর দেবরকোন্ডা। ভারতীয় সংবাদমাধ্যম তেলেগুবুলেটিন ডটকম এক প্রতিবেদনে জানিয়েছে, বিজয়ের পরবর্তী সিনেমা ‘লাইগার’। এ সিনেমায় একটি আইটেম গান রাখার পরিকল্পনা করেছেন পরিচালক পুরী জগন্নাথ। এ জন্য সামান্থা রুথ প্রভুর সঙ্গে যোগাযোগ করেছেন এই নির্মাতা।\nএকটি সূত্র সংবাদমাধ্যমটিকে বলেন—‘আইটেম গানটির জন্য পরিচালক দারুণ কিছু সিক্যুয়েন্স তৈরি করেছেন। এ গানের জন্য তারকা নায়িকা চাচ্ছেন পরিচালক। আর সামান্থা উপযুক্ত বলে মনে করছেন নির্মাতা পুরী জগন্নাথ।’ কিছুদিন আগে ‘পুষ্পা’ সিনেমার আইটেম গানে পারফর্ম করেন সামান্থা। এত অল্প সময়ের ব্যবধানে আবারো আইটেম গানে পারফর্ম করতে রাজি কিনা তা এখনো জানা যায়নি। খুব শিগগির এ বিষয়ে বিস্তারিত জানা যাবে বলেও এ প্রতিবেদনে জানানো হয়েছে।\nঅ্যাকশন-ড্রামা ঘরানার ‘লাইগার’ সিনেমায় বিজয়কে একজন মিক্সড মার্শাল আর্ট ফাইটারের ভূমিকায় দেখা যাবে। এজন্য কঠোর পরিশ্রম করেছেন তিনি। সিনেমাটির জন্য ৩৫ কোটি রুপি পারিশ্রমিক নিয়েছেন বলে জানা যায়। এতে বিজয়ের বিপরীতে অভিনয় করছেন অনন্যা পান্ডে। করন জোহর প্রযোজিত এ সিনেমা আগামী ২৫ আগস্ট মুক্তির কথা রয়েছে। হিন্দির পাশাপাশি পাঁচটি ভাষায় সিনেমাটি মুক্তির পরিকল্পনা করেছেন নির্মাতারা।


Farhan Akhtar First Look In Ms Marvel New Teaser: লম্বা চুল, চাপ দাড়ি! মার্ভেল সুপারহিরোর জগতে প্রবেশ ফারহান আখতারের! – News18 Bangla\nFarhan Akhtar in Ms Marvel: লম্বা চুল, চাপ দাড়ি! মার্ভেল সুপারহিরোর জগতে প্রবেশ ফারহান আখতারের!\nFarhan Akhtar in Ms Marvel Teaser: ফারহানকে দেখা গিয়েছে একটি লাল-হলুদ রঙের পোশাক পরা অবস্থায়। ফারহানের লম্বা দাড়ি এবং ঘাড় অব্দি লম্বা চুলে তাঁর লুকটি ইতিমধ্যেই উত্তেজিত করেছে ভারতীয় মার্ভেল ফ্যানদের।\nLast Updated : June 08, 2022, 18:52 IST\nবিয়ের কয়েকদিনের মাথায়-ই নামের থেকে 'মিসেস আখতার' ছেঁটে দিলেন শিবানী\nফরহানের বিয়ের পর এ বার ক্ষোভ উগরে দিলেন তাঁর প্রাক্তন স্ত্রী অধুনা\nশিবানি হল ফারহানের জীবনের 'সমস্যা'! কেন এমন বললেন রিয়া চক্রবর্তী?\nFarhan Akhtar First Look In Ms Marvel New Teaser: মার্ভেলের জগতে এবার বলিউড! দীর্ঘ প্রতীক্ষার পর ভারতের মার্ভেল ভক্তরা অবশেষে ফারহান আখতারকে দেখতে চলেছেন মার্ভেলের সিরিজে! মার্ভেলের সিনেমাটিক ইউনিভার্সে আত্মপ্রকাশ করতে চলেছেন ফারহান আখতার। মিস মার্ভেল সিরিজে একটি ক্যামিও চরিত্রে অভিনয় করেছেন ফারহান! যদিও প্রচারে, এমনকি ট্রেলারেও দেখা মেলেনি ফারহানের। মিস মার্ভেলের প্রথম পর্ব আসার পরেই মার্ভেল স্টুডিওস এবং ডিজনি+ সিরিজে ফারহানের চরিত্রের ফার্স্ট লুক শেয়ার করে ভারতীয় ভক্তদের মন জয় করেছে সুপারহিরোদের নির্মাতারা।\nআরও পড়ুন- সাহায্য চাই? দেশের এই বিমানবন্দরে এবার হাসিমুখে এগিয়ে আসবে রোবট বন্ধুরা!\nমিস মার্ভেলের একটি নতুন টিজারে দেখা গিয়েছে ফারহান আখতারকে। ফারহানকে দেখা গিয়েছে একটি লাল-হলুদ রঙের পোশাক পরা অবস্থায়। ফারহানের লম্বা দাড়ি এবং ঘাড় অব্দি লম্বা চুলে তাঁর লুকটি ইতিমধ্যেই উত্তেজিত করেছে ভারতীয় মার্ভেল ফ্যানদের। টিজারে ফারহানকে ইমান ভেলানি অভিনীত কমলা খানের চরিত্রটিকে বলতে শোনা যায়, “তুমি যা খুঁজছো তা তোমাকেই খুঁজছে!” নিজের সুপারহিরো সত্ত্বাকে খোঁজার মুহূর্তে ফারহানের এই সংলাপ বেশ তাৎপর্যপূর্ণ।\nটিজারটিতে সিরিজের আরও কয়েকটি নতুন দৃশ্য দেখানো হয়েছে, যার মধ্যে বেশ কয়েকটি অ্যাকশনও রয়েছে। একটি বিয়ের দৃশ্যেরও আভাস রয়েছে। ফারহানের এই ক্যামিও নিয়ে অনেক আগে থেকেই আলোচনা চলছে। তবে গত মাস পর্যন্তও নিশ্চিত ছিল না, আদৌ তিনি MCU-তে আত্মপ্রকাশ করছেন কী না। পরে অবশ্য তিনি নিজেই খবরটি নিশ্চিত করেন।\nমিস মার্ভেল ইতিমধ্যেই সমালোচকদের থেকে ইতিবাচক প্রশংসাই পেয়েছে। News18.com-এর রিভিউ অনুযায়ী, মিসেস মার্ভেলে ভারত-পাকিস্তান এবং দেশভাগের গল্প থেকে শুরু করে শাহরুখ খান পর্যন্ত নানা দেশিয় উল্লেখ রয়েছে।\n“স্রষ্টা বিশা কে. আলি, সহ-লেখক সানা আমানত এবং পরিচালক জুটি আদিল এল-আরবি এবং বিল্লাল ফাল্লা যেভাবে সংস্কৃতি এবং ধর্মকে তুলে ধরেছেন তা ভীষণই বিশ্বাসযোগ্য কারণ নির্মাতাদের জীবনের অভিজ্ঞতা এতে মিশে রয়েছে,” বলা হয়েছে রিভিউতে।\nFirst published: June 08, 2022, 18:50 IST


Why actress Bhagyshree is eating raw okhra from her garden dgtl - Anandabazar\nWhy actress Bhagyshree is eating raw okhra from her garden dgtl\nBhagyashree: কেন বাগানের গাছ থেকে কাঁচা ঢ্যাঁড়শ তুলে খাচ্ছেন ভাগ্যশ্রী\nইনস্টাগ্রামে অনুগামীদের সঙ্গে নানা রকম স্বাস্থ্যকর উপদেশ ভাগ করে নেন ভাগ্যশ্রী। এবারে বোঝালেন ধ্যারস খাওয়ার উপকারিতা।\nকলকাতা ০২ জুলাই ২০২১ ১৬:২২\nভাগ্যশ্রী মাঝেমাঝে নানা রকম স্বাস্থ্য-সম্পর্ক উপদেশ দিয়ে থাকেন অনুগামীদের।\nবাড়ির বাগানে নানা রকম শাক-সব্জি ফলাচ্ছেন অভিনেত্রী ভাগ্যশ্রী। সম্প্রতি তাঁর ইনস্টাগ্রামে সেই বাগানের একটা ভিডিয়ো পোস্ট করেন অভিনেত্রী। সেই ভিডিয়োয় দেখা যায় তাঁর বাগানের গাছে প্রচুর ঢ্যাঁড়শ হয়েছে। সেখান থেকেই একটা ঢ্যাঁড়শ তুলে মুখে পুরে দিলেন ভাগ্রশ্রী!\nকেন হঠাৎ কাঁচা ঢ্যাঁড়শ খাচ্ছেন অভিনেত্রী। আসলে অনুগামীদের ঢ্যাঁড়শের উপকারিতা বোঝাতেই এই কীর্তি। মাঝেমাঝেই তিনি ইনস্টাগ্রামে নানা রকম স্বাস্থ্য-সম্পর্ক ভিডিয়ো দিয়ে থাকেন। এই ভিডিয়োয় জানালেন ধ্যারসে রয়েছে ভিটামিন সি, ভিটামিন এ, ভিটামিন কে, ম্যাগনেশিয়াম এবং প্রচুর পরিমাণে অ্যান্টিঅক্সিড্যান্ট। ফাইবারও রয়েছে এই সব্জিতে।\nগ্যাস, পেট ফুলে থাকা, কোষ্ঠকাঠিন্যের জন্যেও এই সব্জি উপকারি। রক্তচাপ নিয়ন্ত্রণ করতে সাহায্য করে ঢ্যাঁড়শ। তাই প্রত্যেক সপ্তাহে আমাদের খাদ্যভ্যাসে এই সব্জি রাখা উচিত বলে মনে করেন ভাগ্যশ্রী।\nত্রিমাত্রিক ছাপার যন্ত্রে তৈরি হচ্ছে মাংস, মানুষ খাচ্ছেনও গপগপ করে\nউচ্চ রক্তচাপের সমস্যায় ভুগছেন? সুস্থ থাকতে করুন এই চারটি যোগাসন\nতিনি এ-ও জানান যে, আয়ুর্বেদিক নিয়ম অনুযায়ী সারা রাত ঢ্যাঁড়শ ভিজিয়ে রেখে খেলে সেটা রক্তের শর্করা মাত্রাও নিয়ন্ত্রণ করতে সাহায্য করে। খোসা আর বীজ দুই-ই এই ক্ষেত্রে খুব ভাল। টাইপ ১ এবং টাইপ টু ডায়াবেটিসে রোগীদের জন্য ঢ্যাঁড়শ খাওয়া খুবই ভাল।\nভাগ্যশ্রী এর আগেও এই ধরনের নানা ভিডিয়ো ভাগ করে নিয়েছিলেন নেটমাধ্যমে। কখনও যোগাসন, কখনও ফল-সব্জি নিয়ে নানা রকম উপদেশ তিনি অনুগামীদের দিয়ে থাকেন। করোনাকালে কী করে ভাল শারীরিক ভাবে সুস্থ এবং মানসিক ভাবে চাপমুক্ত থাকা যায়, তা নিয়ে এর আগেও কথা বলেছেন অভিনেত্রী।\nHealth Bollywood Food Vegetables Healthy Tips Diet High Blood Pressure Bollywood Celebrities Blood Sugar Diet Tips Bhagyashree


ড. হারুন রশীদ ড. হারুন রশীদ , ডেপুটি এডিটর (জাগো নিউজ)\nপ্রকাশিত: ০৭:৫৭ এএম, ১৬ জানুয়ারি ২০২২\nসিটি করপোরেশন নির্বাচন ঘিরে আজ দেশবাসীর মনোযোগ নারায়ণগঞ্জে। জাতীয় নির্বাচনের দুই বছর আগে এ নির্বাচন অনুষ্ঠিত হচ্ছে। তাছাড়া ঢাকার অদূরে বন্দরনগরী নারায়ণগঞ্জের গুরুত্ব রয়েছে নানা দিক থেকেই। বর্তমান নির্বাচন কমিশনের মেয়াদ শেষ হতে যাচ্ছে। নতুন কমিশন গঠন করার জন্য সার্চ কমিটি হবে। রাষ্ট্রপতির সংলাপ চলছে এ উপলক্ষে। নিবন্ধিত রাজনৈতিক দলগুলো এতে আমন্ত্রণ পেয়ে অংশ নিচ্ছে। এছাড়া পুরো নির্বাচন হচ্ছে ইভিএমে।\nপরিপ্রেক্ষিত যখন এই তখন অনুষ্ঠিত হচ্ছে নাসিক নির্বাচন। সুতরাং অনেক হিসাব-নিকেশের জবাব পাওয়া যাবে এই নির্বাচনে। নির্বাচনে ছয়জন মেয়র, সংরক্ষিত নারী ওয়ার্ডে ৩৪ জন এবং সাধারণ ওয়ার্ড কাউন্সিলর পদে ১৪৫ জনসহ মোট ১৮৯ জন প্রতিদ্বন্দ্বী রয়েছেন। তবে আলোচনা কেবল প্রধান দুই প্রতিদ্বন্দ্বী নৌকা প্রতীকের ডা. সেলিনা হায়াৎ আইভী এবং স্বতন্ত্রপ্রার্থী অ্যাডভোকেট তৈমূর আলম খন্দকারকে নিয়ে। তৈমূর লড়ছেন হাতি প্রতীকে।\nনির্বাচনে এই বিএনপি নেতার অংশগ্রহণ অনেকটাই নাটকীয়। তিনি হঠাৎ করেই প্রার্থী হয়েছেন। বিএনপি বর্তমান সরকারের অধীনে সব স্থানীয় নির্বাচন বর্জন করেছে। কাজেই দলীয় নেতা হিসেবে তার এই নির্বাচনে অংশ নেওয়া সম্ভব ছিল না। সে কাজটি অবশ্য দলই সহজ করে দিয়েছে। বিএনপি চেয়ারপারসনের উপদেষ্টা থেকে শুরু করে সব ধরনের দলীয় পদ থেকে তাকে অব্যাহতি দেয়া হয়েছে। তিনি নিজেই দাবি করেছেন এখন তিনি মুক্ত। তবে স্থানীয় ও জাতীয় পর্যায়ের বিএনপি নেতারা তৈমূরের নির্বাচনী প্রচারে অংশ নিয়েছেন।\nদল থেকে অব্যাহতি কিংবা দলীয় প্রতীক নিয়ে নির্বাচন না করাটা তৈমূরের নির্বাচনী কৌশল হিসেবে বলছেন অনেকেই। বিএনপিও এটা কৌশল হিসেবেই নিয়েছে। অন্যদিকে ডা. সেলিনা হায়াৎ আইভী আওয়ামী লীগের সমর্থনে নৌকা প্রতীক নিয়ে লড়ছেন। দলীয় নেতাকর্মীরা তার নির্বাচনী প্রচারে অংশ নিয়েছেন। তিনি বর্তমান মেয়র। নির্বাচনে ভোটাররা তার ‘মেয়রকাল’কেও বিচেনায় নেবেন।\nঅন্যদিকে অ্যাডভোকেট তৈমূর আলম খন্দকারও শক্ত প্রার্থী। যদিও এর আগে বিএনপির হয়ে নির্বাচন করে দলীয় আদেশে তিনি মধ্যরাতে নির্বাচন থেকে সরে দাঁড়ান। এবার তিনি সরে যাবেন না- এমন একটি আস্থা তৈরির জন্যও স্বতন্ত্র নির্বাচন করছেন। যাতে দল তাকে প্রভাবিত করে বসিয়ে দিতে না পারে। তিনি নির্বাচিত হলে কতটা কী করতে পারবেন- এ বিষয়গুলোও ভোটাররা তাদের পর্যবেক্ষণে রাখছেন।\nনারায়ণঞ্জ সিটি নির্বাচনে অবধারিতভাবে এসেছে স্থানীয় সংসদ সদস্য শামীম ওসমানের নাম। তিনি তৈমূর নাকি আইভির- এটা নিয়েও প্রশ্ন দেখা দেয়। একপর্যায়ে তিনি সংবাদ সম্মেলন করে নিজের অবস্থান ব্যাখ্যা করেন। নারায়ণগঞ্জে কেন তাকে নিয়ে সবসময় আলোচনা হয় সে প্রশ্নও তিনি তোলেন। তিনি বলেন, তার অবস্থা অনেকটা গরিবের ভাবির মতো। এ বলে ওর, ও বলে তার। তিনি এটাও স্পষ্ট জানিয়ে দেন মার্কা যাই হোক নৌকার বাইরে যাওয়ার কোনো সুযোগ নেই।\nদুঃখজনক হচ্ছে, রাজনৈতিক নানা ডামাডোলে হারিয়ে গেছে নির্বাচনের মূল এজেন্ডা। নারায়ণগঞ্জ সিটির সমস্যা, সম্ভাবনা ও উন্নয়ন পরিকল্পনা থেকে গেছে আলোচনার বাইরে। অথচ মূল বিষয় হওয়া উচিত ছিল কোন প্রার্থী নির্বাচিত হলে জনসেবা নিশ্চিত করতে তারা কী ধরনের কর্মপরিকল্পনা গ্রহণ করবেন। স্থানীয় নির্বাচন হলেও দলীয় প্রতীকে হওয়ায় তা জাতীয় একটি রূপ ধারণ করে। ফলে স্থানীয় নির্বাচনের যে লক্ষ্য ও উদ্দেশ্য তা শেষ পর্যন্ত গতি হারায়।\nতাছাড়া ভোটের মাঠে সংরক্ষিত নারী ওয়ার্ডে ৩৪ জন এবং সাধারণ ওয়ার্ড কাউন্সিলর পদে ১৪৫ জনসহ মোট ১৮৯ জন প্রতিদ্বন্দ্বী রয়েছেন। এই কাউন্সিলররাও নেই আলোচনায়। অথচ স্থানীয় পরিষদে তাদের ভূমিকাও অত্যন্ত গুরুত্বপূর্ণ। কাউন্সিলরদের কারণেও নির্বাচনী মাঠ অনেক বেশি প্রতিদ্বন্দ্বিতাপূর্ণ হয়ে ওঠে।\nনারায়ণগঞ্জ সিটি নির্বাচনে সাত খুন মামলায় মৃত্যুদণ্ডপ্রাপ্ত আসামি নূর হোসেনের নামও আলোচনায়। তার ভাই কাউন্সিলর পদে নির্বাচন করছেন। কাশিমপুর কনডেম সেলে বসে তিনি মুঠোফোনে ভাইয়ের পক্ষে ভোট চেয়েছেন। হুমকি দিয়েছেন ভাই হারলে কাউকে কাউকে দেখে নেওয়ারও।\nবলা যায় পরিস্থিতি বেশ উত্তাপ ছড়াচ্ছে মাঘের শীতে। আমাদের দেশের নির্বাচনী সংস্কৃতিতে নির্বাচনের ফল মেনে নেওয়ার মানসিকতা নেই বললেই চলে। বিশেষ করে পরাজিত প্রার্থী ফল মানতে চান না। তাছাড়া নির্বাচন বর্জনও এখন একটি সংস্কৃতি হয়ে দাঁড়িয়েছে। অন্যদিকে স্থানীয় নির্বাচন দলীয় প্রতীকে হওয়ায় বিনা প্রতিদ্বন্দ্বিতায় নির্বাচিত হওয়ার হিড়িক পড়েছে। নির্বাচনী ব্যবস্থায় আস্থা ফিরিয়ে এনে এ অবস্থার উত্তরণ জরুরি। আসলে বয়কট বর্জনের পথেও নয়, আবার যেনতেনভাবে জয়ী হওয়ার মধ্যেও কোনো অর্জন নেই। গণতান্ত্রিক মূল্যবোধ বজায় রাখাই অত্যন্ত জরুরি।\nপ্রধান দুই প্রার্থীই নির্বাচন নিয়ে নানা শঙ্কার কথা বলছেন। অনেক কেন্দ্রই ঝুঁকিপূর্ণ। এ অবস্থায় আইনশৃঙ্খলা রক্ষাকারী বাহিনীকে কঠোর ও নিরপেক্ষ অবস্থান নিতে হবে। নির্বাচন কমিশনকেও যথাযথ ভূমিকা পালন করতে হবে।\nনির্বাচন অবাধ, সুষ্ঠু ও নিরপেক্ষ হওয়ার ব্যাপারে প্রতিদ্বন্দ্বী প্রার্থী, সমর্থক, ভোটার এবং প্রশাসনের সম্মিলিত ভূমিকা অত্যন্ত গুরুত্বপূর্ণ। নাসিক নির্বাচনে সব পক্ষই দায়িত্বশীলতার পরিচয় দেবে এবং নির্বাচনে জনপ্রত্যাশার প্রতিফলন ঘটবে- এমনটিই দেখতে চাই।\nদুঃখজনক হচ্ছে, রাজনৈতিক নানা ডামাডোলে হারিয়ে গেছে নির্বাচনের মূল এজেন্ডা। নারায়ণগঞ্জ সিটির সমস্যা, সম্ভাবনা ও উন্নয়ন পরিকল্পনা থেকে গেছে আলোচনার বাইরে। অথচ মূল বিষয় হওয়া উচিত ছিল কোন প্রার্থী নির্বাচিত হলে জনসেবা নিশ্চিত করতে তারা কী ধরনের কর্মপরিকল্পনা গ্রহণ করবেন। স্থানীয় নির্বাচন হলেও দলীয় প্রতীকে হওয়ায় তা জাতীয় একটি রূপ ধারণ করে। ফলে স্থানীয় নির্বাচনের যে লক্ষ্য ও উদ্দেশ্য তা শেষ পর্যন্ত গতি হারায়


শয়তানের কুমন্ত্রণা: কখন-কিভাবে-বাঁচার উপায় - Way To Jannah\nHome » শয়তানের কুমন্ত্রণা: কখন-কিভাবে-বাঁচার উপায়\nসে মানুষের হৃদয়ে ওয়াসওয়াসা বা কুমন্ত্রণা দেয়। অর্থাৎ তার অন্তরে খারাপ, অন্যায় ও অশ্লীল কাজের চেতনা বোধ ও চিন্তা জাগ্রত করে। যেমন, আল্লাহ তাআলা বলেন:\nসে অতি সূক্ষ্মভাবে মানুষকে ছোট ছোট অন্যায় কাজ করানোর পর ক্রমান্বয়ে বড় পাপাচার ও অন্যায় কর্মের দিকে টেনে নিয়ে যায়।\nকখনো ভয় দেখায়\nকখনো প্রতারিত করে\nকখনো অন্যায় কে সুশোভিত করে তুলে ধরে।\n“এমনিভাবে আমি প্রত্যেক নবীর জন্যে শত্রু করেছি শয়তান, মানব ও জিনকে। তারা ধোকা দেয়ার জন্যে একে অপরকে কারুকার্যখচিত কথাবার্তা শিক্ষা দেয়।” ( সূরা আল-আনআম: ১১২)\nকখনও মনের মধ্যে সন্দেহের বীজ বপন করে দেয়। কখনো সালাতে, কখনো ওযুতে, কখনো পাক-পবিত্রতায়, আল্লাহর অস্তিত্বের ব্যাপারে, ইসলামের সত্যতার ব্যাপারে ইত্যাদি। এভাবে সে ধীরে ধীরে মানুষকে আল্লাহর পথ থেকে সরিয়ে তার পথে নিয়ে যায়।\n“আর তোমরা শয়তানের পদাঙ্ক অনুসরণ কর না, নিশ্চয় সে তোমাদের স্পষ্ট শত্রু। (বাকারা, ২/২০৮)\nশয়তান কখন তার চক্রান্ত বাস্তবায়নে সফল হয়?\nকিভাবে শয়তানের চক্রান্ত থেকে মুক্তি পাওয়া যায়?\n“হে আমার রব! শয়তানের প্ররোচনা হতে আমি আপনার কাছে পানাহ চাই। আর হে আমার রব! আমি আপনার কাছে পানাহ চাই, ওদের (শয়তানদের) উপস্থিতি হতে। সূরা মু‘মিনুন: ৯৭-৯৮)\nদাঈ, জুবাইল দাওয়াহ এন্ড গাইডেন্স সেন্টার, Jubail Dawah & Guidance Center – Bangla Section, K.S.A\ncomplot of shaitan conspiracy of shaitan diception of evil evil চক্রান্ত বাঁচার উপায় শয়তান শয়তানের কুমন্ত্রণা


খালেদার দেশে ফেরা নিয়ে সন্দেহ ওবায়দুল কাদেরের - রাজনীতি - Premier News Syndicate Limited (PNS)\nখালেদার দেশে ফেরা নিয়ে সন্দেহ ওবায়দুল কাদেরের\n১৭ জুলাই ২০১৭, ৩:৩৭ বিকাল\nপিএনএস : বিএনপি চেয়ারপারসন বেগম খালেদা জিয়ার লন্ডন থেকে দেশে ফেরার সম্ভাবনা নিয়ে সন্দেহ প্রকাশ করেছেন ক্ষমতাসীন দলের সাধারণ সম্পাদক ও সড়ক ও পরিবহন মন্ত্রী ওবায়দুল কাদের।\nতিনি বলেছেন, একজন মামলার ভয়ে বিদেশে বসে আছেন অনেক দিন, অনেক বছর তো হয়ে গেল। আরেকজন সেই টেমস নদীর পাড়ে গেলেন। উনি যাচ্ছেন এটা নিয়ে আমাদের মন্তব্য নেই।\nতিনি বলেন, ফেসুবক, টুইটারে জনশ্রুতি হচ্ছে, উনি (খালেদা জিয়া) এতো সময় নিয়ে গেলেন কেন। তিনি কি মামলার ভয়ে পালিয়ে গেলেন? তিনি মামলার ভয়ে আবার ফিরে আসবেন। মামলায় ১৫০ বার সময় চাওয়ায় জনমনে এ প্রশ্ন শাখা-প্রশাখায় বিস্তার হচ্ছে। আমাদেরও দেখতে হবে তিনি ফিরে আসবেন কি না?\nআজ সোমবার সচিবালয়ে নিরাপদ সড়ক চাই (নিসচা) কেন্দ্রীয় কমিটির সঙ্গে এক বৈঠক শেষে তিনি এ সব কথা বলেন। একাদশ সংসদ নির্বাচন সামনে রেখে ইসি গতকাল যে রোডম্যাপ দিয়েছে সেটি আওয়ামী লীগেরে রোডম্যাপ- বিএনপি মহাসচিবের এমন মন্তব্যের জবাবে কাদের বলেন, রোডম্যাপ নিয়ে এখনই কোনো মন্তব্য করবো না। রোডম্যাপ বাস্তবায়নের অগ্রগতি দেখে কথা বলবো।


নিজস্ব সংবাদাতা, ঝিনাইদহঃ ঝিনাইদহের শৈলকুপায় মাঠ থেকে অজ্ঞাত যুবকের (৩০) মৃতদেহ উদ্ধার করেছে পুলিশ। মঙ্গলবার সকালে ত্রিবেনী ইউনিয়নের দুলালপুর ভাল্ব ষ্টেশনের পার্শ্ববর্তী মাঠ থেকে তার মৃতদেহ উদ্ধার করা হয়। পুলিশ আরো পড়ুন ...\nবগুড়ায় যুবকের অর্ধগলিত লাশ ও আদিবাসী যুবকের আত্মহত্যা\nবগুড়া অফিস: নিখোঁজের ৫ দিন পর মেরাজুল (১৮) নামের এক গার্মেন্টস শ্রমিকের লাশ উদ্ধার করেছে থানা পুলিশ। বুধবার রাতে বগুড়ার শেরপুর উপজেলার বিশালপুর ইউনিয়নের চুনাগাড়ী এলাকার ধান ক্ষেত থেকে হাত-পা আরো পড়ুন ...\nঝিনাইদহে দুই বন্ধুর মৃতদেহ উদ্ধার, পুলিশ বলছে আত্মহত্যা !\nজাহিদুর রহমান তারেক, ঝিনাইদহ জেলা প্রতিনিধিঃ ঝিনাইদহের হরিণাকুন্ডু উপজেলার ভায়না গ্রামের মাঠ থেকে দুই বন্ধুর মৃতদেহ উদ্ধার করেছে পুলিশ। তারা দু’বন্ধু হচ্ছেন, বাহাদুরপুর গ্রামের জুল বক্সের ছেলে রিপন (২২) ও আরো পড়ুন ...\nবাবাকে মারল বখাটেরা, মেয়ের আত্মহত্যা!\nবখাটেরা বাড়িতে ঢুকে মারধর করছিল স্কুলছাত্রী শামসুন নাহার চাঁদনীর বাবা মো. রবিউল ইসলামকে। বাবাকে হেনস্তার এই দৃশ্য দেখে আত্মহত্যা করেছে মেয়ে। গতকাল শুক্রবার রাতে খুলনার বটিয়াঘাটা উপজেলার হরিণটানা এলাকার দক্ষিণপাড়ায় আরো পড়ুন ...


আন্তর্জাতিক সম্মেলনে প্রবন্ধ উপস্থাপন করলেন ড্যাফোডিল বিশ্ববিদ্যালয়ের উপাচার্য - The Prominent\nআন্তর্জাতিক সম্মেলনে প্রবন্ধ উপস্থাপন করলেন ড্যাফোডিল বিশ্ববিদ্যালয়ের উপাচার্য\nড্যাফোডিল ইন্টারন্যাশনাল ইউনিভার্সিটির উপাচার্য অধ্যাপক ড. ইউসুফ মাহবুবুল ইসলাম মালয়েশিয়ায় অনুষ্ঠিত ‘সেকন্ড ইন্টারন্যাশনাল সামিট অন এমপ্লয়াবিলিটি অ্যান্ড সফট স্কিলস (আইএসইএসএস ২০১৮)’-এর উদ্বোধনী অনুষ্ঠানে প্রবন্ধ উপস্থাপন করেছেন। গত ৬ ও ৭ আগস্ট মালয়েশিয়ার বাঙ্গিতে অবস্থিত এভিনিউ গ্র্যান্ড হোটেলে এ সম্মেলন অনুষ্ঠিত হয়। ‘স্নাতকদের পোশাদারিত্ব ও কর্মদক্ষতা উন্নয়ন’ শীর্ষক প্রতিপাদ্যকে সামনে রেখে ইউনিভার্সিটি সেইন্স মালয়েশিয়া (ইউএসআইএম) ও ড্যাফোডিল ইন্টারন্যাশনাল ইউনিভার্সিটি যৌথভাবে এ সম্মেলনের আয়োজন করে।\nশিক্ষার্থীদের চিন্তার দক্ষতা, আন্তঃদক্ষতা, ব্যক্তিত্বের দক্ষতা, যোগাযোগ দক্ষতা ইত্যাদির অভাব পূরণে নতুন নতুন শিক্ষা উপকরণ ও শিক্ষা পদ্ধতির উদ্ভাবনের উদ্দেশে এ সম্মেলনের আয়োজন করা হয়। শিক্ষার্থীদের চিরাচরিত শিক্ষণ পদ্ধতি ও মানসিকতার বিপরীতে এই চ্যালেঞ্জগুলো মোকবাবেলার জন্য নতুন শিক্ষা উপকরণ ও প্রশিক্ষকদের পেডাগগি উদ্ভাবন করাও এ সম্মেলনের অন্যতম উদ্দেশ্য।\nঅধ্যাপক ড. ইউসুফ মাহবুবুল ইসলাম তাঁর উপস্থাপতি প্রবন্ধে বলেন, তিনিটি ধাপের মাধ্যমে একজন মানুষ পরিপূর্ণ মানুষ হয়ে উঠতে পারে। ধাপ তিনটি হচ্ছে: ১. নিজেকে জানা ২. এানুষের মস্তিষ্ক কীভাবে কাজ করে এবং ৩. একজন শিক্ষকের কীভাবে ক্লাস নেয়া উচিত?\nসম্মেলনের সহযোগী আয়োজক হিসেবে ড্যাফোডিল ইন্টারন্যাশনাল ইউনিভার্সিটির উপাচার্যের নেতৃত্বে ৫জন শিক্ষক ও ২জন প্রশাসনিক কর্মকর্তা এই সম্মেলনে অংশগ্রহণ করেন। সম্মেলনে তাঁরা মোট পাঁচটি প্রবন্ধ উপস্থাপন করেন। তাঁদের প্রবন্ধের ভূয়সী প্রশংসা করেন সম্মেলনের আহ্বায়ক অধ্যাপক রোজহান।\nTagged: ড্যাফোডিল ইন্টারন্যাশনাল ইউনিভার্সিটি।সেকন্ড ইন্টারন্যাশনাল সামিট অন এমপ্লয়াবিলিটি অ্যান্ড সফট স্কিলস (আইএসইএসএস ২০১৮)


রাজ্যে আবার বাড়লো ক’রোনার সং’ক্রমণ! আজ থেকে ২রা নভেম্বর পর্যন্ত বাস এবং অটো বন্ধ রাখার সিদ্ধান্ত নিল এই জেলা! – EiKolkata\nপ্রথম পাতা /নিউজ/রাজ্যে আবার বাড়লো ক’রোনার সং’ক্রমণ! আজ থেকে ২রা নভেম্বর পর্যন্ত বাস এবং অটো বন্ধ রাখার সিদ্ধান্ত নিল এই জেলা!\nরাজ্যে আবার বাড়লো ক’রোনার সং’ক্রমণ! আজ থেকে ২রা নভেম্বর পর্যন্ত বাস এবং অটো বন্ধ রাখার সিদ্ধান্ত নিল এই জেলা!\nএই কলকাতা | ডেস্কOctober 27, 2021\nনিজস্ব প্রতিবেদন :- আমরা দেখেছিলাম যে বেশ কিছুদিন আগে অব্দি যেভাবে বেড়ে গিয়েছিল করোনা মহামারী দাপট তাতে রীতিমতন বন্ধ করে দেওয়া হয়েছিল সমস্ত গণপরিবহন গুলিকে। পাশাপাশি বন্ধ করে দেয়া হয়েছিল সমস্ত শিক্ষা প্রতিষ্ঠানগুলোকে। এমনকি আরো বিভিন্ন গুরুত্বপূর্ণ পরিষেবাগুলি। কিন্তু পরিস্থিতি কিছুটা ধীরে ধীরে স্বাভাবিক হওয়ার সাথে সাথে নিয়ম বিধি মেনে ধীরেসুস্থে বিধিনিষেধের উপর ছাড় দেওয়া হচ্ছিল।\nতার পরেই চলে এলো বাঙালির শ্রেষ্ঠ পুজোর দুর্গাপূজার। করোনা বিধি মেনে দুর্গা পুজো করার অনুমতি দিয়েছিল রাজ্য সরকার ।কিন্তু সেই বিধি মানতে দেখা যায়নি কাউকে। তবে শুধুমাত্র দুর্গাপুজোকে দোষ দিলে চলবে না। তার পাশাপাশি সাধারণ দিনে যদি আমরা রাস্তাঘাটে বাজারে চিত্র দেখি তাহলে খুব একটা হয়তো অবাক হওয়া কথা নয়।\nকারণ সেখানেও প্রতিনিয়ত ঘুরে বেড়াচ্ছে হাজার হাজার মানুষ তাও আবার বিনা মাস্ক এ।এমতাবস্থায় সংক্রমণ যার তীব্র আকার ধারণ করবে সেটা আগে থেকে অনুমান করা গিয়েছিল এবং সেই চিত্র দেখা গেল পশ্চিম মেদিনীপুরে। তাই পশ্চিম মেদিনীপুরে বন্ধ করে দেয়া হলো পুনরায় গণপরিবহন ব্যবস্থা। পরিস্থিতি কিছুটা স্বাভাবিক হওয়ার জন্য নাইট কারফিউ তে দেওয়া হয়েছিল বিশেষ ছাড়।\nকিন্তু পশ্চিম মেদিনীপুরের সংক্রমণ আরো তীব্র আকার ধারন করার জন্য পুনরায় নড়েচড়ে বসেছে জেলা প্রশাসন এবং আগামী ২ রা নভেম্বর সম্পূর্ণভাবে বন্ধ গণপরিবহন ব্যবস্থা গুলি। ইতিমধ্যে বেশ কয়েকটি জায়গাকে কন্টেন্টমেন্ট করে দেওয়া হয়েছে এবং এই মাইক্রো কন্টেন্টমেন্ট এরিয়াতে সম্পূর্ণভাবে বন্ধ থাকছে বাস বা অন্যান্য কোন কোন পরিবহন ব্যবস্থা।জানানো হয়েছে শর্তসাপেক্ষে শুধুমাত্র সরকারি কর্মচারীরাই বিশেষ প্রয়োজনে সেখানে যাওয়ার অনুমতি পাবেন।\nbengali news covid 19 pandemic new pandemic guidelines\nদেখে নিন কিভাবে প্রতিদিন আপনিও বাজারে গিয়ে ঠকেন! ভিডিও সহ বিস্তারিত।\nপুরোনো এক ও দু টাকার নোট থাকলে মিলতে পারে লক্ষ টাকা, যেখানে এই টাকা জমা করলে হতে পারেন লাখপতি!\nমা কালির মন্দিরে গর্ত করে রাতের অন্ধকারে গেছিলেন চুরি করতে, ভগবানের বিশেষ সাজায় গর্তেই আটকে গেলেন চোর, ভাইরাল ভিডিও


চীন | Ekush's Blog | একুশ নিউজ মিডিয়া । লিটল বাংলাদেশ । লস এঞ্জেলেস\nপ্রধানমন্ত্রী ও পররাষ্ট্রমন্ত্রীর বিদেশ সফরের লাভ-ক্ষতির খতিয়ান:এসব সফরে বেশির ভাগ ক্ষেত্রেই কূটনৈতিক সাফল্য চোখে পড়েনি।\nপ্রধানমন্ত্রী ও পররাষ্ট্রমন্ত্রীর বিদেশ সফরের লাভ-ক্ষতির খতিয়ান\nবুধবার প্রতিবেদন ● প্রধানমন্ত্রী শেখ হাসিনা এই মেয়াদে এখন পর্যন্ত দুই বছরেরও কম সময়ে ১৫ বার বিদেশ সফর করে ৬৯ দিন দেশের বাইরে ছিলেন। অন্যদিকে, বিদেশ সফরে রেকর্ড সৃষ্টি করেছেন পররাষ্ট্রমন্ত্রী ডা. দীপু মনি। তিনি এখন পর্যন্ত ৬৮ বার সরকারি অর্থে সফর করে বিদেশে ছিলেন প্রায় ১৮০ দিন। এসব সফরে বেশির ভাগ ক্ষেত্রেই কূটনৈতিক সাফল্য চোখে পড়েনি। তবে সরকারি অর্থের ব্যাপক ব্যয় হয়েছে। প্রধানমন্ত্রী ও পররাষ্ট্রমন্ত্রী এতবার সফর করলেও বিদেশী সম্মানিত অতিথি বাংলাদেশে এসেছেন খুব কম। বহির্বিশ্ব থেকে রাষ্ট্র কিংবা সরকারপ্রধান অথবা বিশিষ্ট কোনো ব্যক্তি বাংলাদেশ সফর করলে সেটাকে মর্যাদাপূর্ণ বলে মনে করা হয়। দেখা গেছে, বর্তমান সরকারের আমলে শীর্ষনেতা তথা রাষ্ট্রপ্রধান হিসাবে শুধু তুরস্কের প্রেসিডেন্ট আবদুল্লাহ গুল বাংলাদেশ সফর করেছেন। চীনের ভাইস প্রেসিডেন্ট শি জিনপিন ফিরতি সফর করেছেন। পররাষ্ট্রমন্ত্রী পর্যায়েও বাংলাদেশে সফর হয়েছে গুটিকয় মাত্র। সাবেক ব্রিটিশ প্রধানমন্ত্রী টনি ব্লেয়ার ও তার স্ত্রী শেরি ব্লেয়ার এবং ভারতের বিদেশমন্ত্রী প্রণব মুখার্জির কয়েক ঘণ্টার সফর ছাড়া বিদেশী কোনো গণ্যমান্য মেহমান বাংলাদেশ সফর করেননি। প্রধানমন্ত্রী শেখ হাসিনার বিদেশ সফরের আগে তার প্রস্ত্ততি হিসেবে ব্যাপকভাবে কোনো গ্রাউন্ডওয়ার্ক লক্ষ্য করা যায়নি। এ ক্ষেত্রে ভারত সফরের সময় যদিও গ্রাউন্ডওয়ার্ক চলেছে দীর্ঘদিন ধরে তবু এই সফর থেকে বাংলাদেশের স্বার্থ রক্ষায় তেমন কিছু পাওয়া যায়নি। অপরাপর সফরগুলোর আগে প্রস্ত্ততি যথেষ্ট ছিল না। তড়িঘড়ি করে বিদেশ সফরের আয়োজন করাই যেন লক্ষ্য ছিল। এসব সফরের ফলাফল পেতে হলে কর্মকর্তা ও মন্ত্রী পর্যায় থেকে আগেই সবকিছু চূড়ান্ত করে রাখা হয়ে থাকে। এ ধরনের পর্যাপ্ত প্রস্ত্ততি প্রধানমন্ত্রীর সফরের ফলাফল দেখে প্রমাণ হয় না।\nপ্রধানমন্ত্রী ও পররাষ্ট্রমন্ত্রীর এতসব বিদেশ সফরের পরও বিদেশে বাংলাদেশের জনশক্তির বাজার আশঙ্কাজনক পর্যায়েই রয়েছে। বৈদেশিক বাণিজ্য কিংবা বিনিয়োগও বাড়েনি। সর্বোপরি বিদেশে বাংলাদেশের ভাবমূর্তির নাজুক পরিস্থিতিও কাটেনি। প্রধানমন্ত্রীর এসব সফরের মাধ্যমে রুটিন বৈঠক ও কুশল বিনিময়ের বাইরে তেমন কোনো অর্জন লক্ষ্য করা যায় না। কোনো কোনো বিদেশ সফরে যেমন ভারত, অসম চুক্তি সম্পাদন করে অর্জনের বদলে জাতীয় স্বার্থ বিঘ্নিত হওয়ার নজিরও রয়েছে। প্রধানমন্ত্রীর হাইপ্রোফাইল সফরের বেশির ভাগ ক্ষেত্রেই তার বোন শেখ রেহানা, ছেলে সজীব ওয়াজেদ জয়, ছেলেবউ ক্রিস্টিন, মেয়ে সায়মা ওয়াজেদ, শেখ রেহানার ছেলেমেয়েসহ প্রধানমন্ত্রীর আত্মীয়স্বজনরা সঙ্গী হিসেবে অন্তর্ভুক্ত হয়েছেন। এ ছাড়াও প্রধানমন্ত্রীর বিভিন্ন দেশ সফরে মন্ত্রী, কর্মকর্তা, বিশিষ্ট ব্যক্তিবর্গ, রাষ্ট্রাচারের দায়িত্বরত ব্যক্তিবর্গ, নিরাপত্তা দল, ক্ষমতাসীন আওয়ামী লীগের কেন্দ্রীয় ও স্থানীয় নেতা, মহাজোটভুক্ত দলগুলোর বিভিন্ন পর্যায়ের নেতা, গণমাধ্যম প্রতিনিধিসহ বিপুলসংখ্যক সফরসঙ্গী রাষ্ট্রীয় অর্থে বিদেশ সফরের সুযোগ পেয়েছেন। কোনো কোনো সফরে ব্যবসায়ী প্রতিনিধি দলও ছিল। প্রধানমন্ত্রীর সফরে ‘নিজেদের লোকদের বিদেশ ঘুরিয়ে’ আনার প্রবণতা লক্ষণীয়।\nমহাজোট ২০০৮ সালের ডিসেম্বরে সেনা সমর্থিত তত্ত্বাবধায়ক সরকারের অধীনে নির্বাচনের মাধ্যমে ক্ষমতায় আসার পর প্রধানমন্ত্রী শেখ হাসিনার গত বছরের ২০ এপ্রিল পবিত্র ওমরাহ পালনের উদ্দেশে প্রথম সফরে যান সৌদি আরব। আগের আমলে অর্থাৎ ১৯৯৬ সালে ক্ষমতায় আসার পর প্রধানমন্ত্রী হিসেবে তিনি প্রথম সফর করেছিলেন চীন। বেগম খালেদা জিয়াও প্রধানমন্ত্রী থাকাকালে প্রথম সফর করেন চীন। ফলে প্রথমে সৌদি আরব সফর করে শেখ হাসিনা এবার সেই প্রথায় ছন্দপতন ঘটান। প্রধানমন্ত্রী জোটনিরপেক্ষ আন্দোলন সংক্ষেপে ন্যাম শীর্ষ সম্মেলনে যোগদানের লক্ষ্যে দ্বিতীয় সফরটি করেন মিসর। ১৪-১৭ জুলাই মিসরের পর্যটননগরী শারম আল শেখে ন্যাম সম্মেলনে যোগ দেন তিনি।\nএকই বছরের সেপ্টেম্বরে বিশ্ব জলবায়ু সম্মেলনে যোগ দিতে সুইজারল্যান্ডের জেনেভা সফর করেন শেখ হাসিনা। এই সফরে ১-৬ সেপ্টেম্বর পর্যন্ত সফরের সময় তিনি বিভিন্ন বৈঠকে যোগ দেন। জলবায়ু পরিবর্তনের ক্ষতিকর প্রভাব বাংলাদেশের ওপর অনেক বেশি, যা কেউই অস্বীকার করে না। এই পরিপ্রেক্ষিতে জলবায়ু সম্মেলনে প্রধানমন্ত্রীর যোগদান ছিল গুরুত্বপূর্ণ। জলবায়ু পরিবর্তনের ইস্যুতে গোটা বিশ্বের মাতামাতির সময়ে সবচেয়ে সম্ভাব্য ক্ষতিগ্রস্ত একটি দেশ হিসেবে বাংলাদেশ এ বিষয়ে দরকষাকষির জন্য গ্রাউন্ড ওয়ার্ক বা দক্ষ কোনো কূটনীতিক গড়ে তোলেনি। জলবায়ু পরিবর্তন বিষয়ে পররাষ্ট্র মন্ত্রণালয়ে কোনো ডেস্ক নেই, এমনকি বিশেষ কোনো দূতও নেই। ফলে এ-সংক্রান্ত সম্মেলনগুলোতে বাংলাদেশকে অংশগ্রহণ করে প্রথাগত কিছু কথাবার্তা বলেই ক্ষান্ত থাকতে হয়েছে। পরিবেশ দূষণকারী শিল্পোন্নত ধনী দেশগুলো এই সংকট মোকাবিলায় অর্থ ও কারিগরি সহায়তা নিয়ে সামান্যই এগিয়ে এসেছে। বাংলাদেশের মতো ঝুঁকিপূর্ণ দেশ জলবায়ু পরিবর্তনের চ্যালেঞ্জ মোকাবিলায় দক্ষ কূটনৈতিক কৌশল গ্রহণের বদলে বিভিন্ন সম্মেলনে অংশগ্রহণ করে রুটিন বক্তব্যই শুধু দিয়ে চলেছে।\nপ্রধানমন্ত্রী শেখ হাসিনা ২০০৯ সালের ২২-২৯ সেপ্টেম্বর জাতিসংঘের সাধারণ পরিষদের ৬৪তম অধিবেশনে যোগদান করতে মার্কিন যুক্তরাষ্ট্রের নিউইয়র্ক সফর করেন। সাধারণ পরিষদের অধিবেশন একটা নিয়মিত বহুপক্ষীয় সম্মেলন। এ সম্মেলনে বিশ্ব নেতৃবৃন্দের পাশাপাশি বাংলাদেশ সর্বোচ্চ গুরুত্ব দিয়ে অংশগ্রহণ করে থাকে। যদিও চারদলীয় জোট সরকারের আমলে তৎকালীন প্রধানমন্ত্রী বেগম খালেদা জিয়ার বদলে তদানীন্তন পররাষ্ট্রমন্ত্রী এম মোরশেদ খান অধিবেশনে বাংলাদেশ প্রতিনিধি দলের নেতৃত্ব দিয়েছিলেন। শেখ হাসিনা অবশ্য আন্তর্জাতিক বিরোধ মীমাংসায় অনেকটাই ব্যর্থ এই বহুপক্ষীয় সংস্থার প্রতি তার সরকারের সর্বোচ্চ গুরুত্ব প্রদানের বিষয় নিশ্চিত করতে এবারও একইভাবে ৬৫তম সাধারণ পরিষদের অধিবেশনে যোগ দিয়ে ভাষণ দিয়েছেন। সেখানে সহস্রাব্দ উন্নয়ন লক্ষ্য পূরণের জন্য শেখ হাসিনাকে এমডিজি পুরস্কার প্রদান করা হয়। এটি জাতিসংঘের কোনো পুরস্কার নয়। কিন্তু তবুও এই পুরস্কার নিয়ে দেশে ফেরার পর বিমানবন্দর থেকে শেখ হাসিনাকে তার দলের নেতা-কর্মীরা অভিনন্দন জানান। এই ফুলেল শুভেচ্ছার ডালি হাতে নিয়ে গিয়ে দলীয় নেতা-কর্মীরা ঢাকা শহরে ওইদিন এক অসহনীয় যানজটের অবতারণা করান।\nপ্রধানমন্ত্রী শেখ হাসিনা ইউরোপীয় উন্নয়ন দিবসের অনুষ্ঠানে যোগদান করতে গত বছরের ২১-২৪ অক্টোবর কেন সুইডেন সফর করেছিলেন তা স্পষ্ট নয়। ইউরোপ দিবসে বাংলাদেশের সর্বোচ্চ পর্যায়ের প্রতিনিধি পাঠানো জনগণের অর্থের অপচয় বলেই বিশ্লেষকদের অভিমত। একই বছরের ২৫-২৬ অক্টোবর প্রধানমন্ত্রী সরকারি সফরে কাতার গিয়েছেন। জনশক্তি রফতানির ক্ষেত্রে ওই সফরে কোনো দিগন্ত উন্মোচন হয়নি।\nশেখ হাসিনা প্রথম রাষ্ট্রীয় দ্বিপক্ষীয় সফর করেন ভুটান। গত বছরের ৬-৯ নভেম্বর তিনি ভুটান সফর করেন। কৌশলগত কারণেই তিনি প্রথম সফরটি ভুটানে করেছেন। প্রথম সফরে ভারত গেলে রাজনৈতিক স্পর্শকাতরতার ইস্যু সৃষ্টি হতে পারে এমন আশঙ্কাতেই সম্ভবত প্রথমে তিনি দক্ষিণ এশিয়ার পর্বতবেষ্টিত ছোট দেশ ভুটান সফর করেন। শেখ হাসিনা ২০০৯ সালের ১৫-১৯ নভেম্বর ইতালি ও সংযুক্ত আরব আমিরাত সফর করেন। ইতালিতে তিনি বিশ্ব খাদ্যনিরাপত্তা সম্মেলনে যোগদান করেন। সংযুক্ত আরব আমিরাতে ১১তম আন্তর্জাতিক এরোস্পেস প্রদর্শনী ‘দুবাই ২০০৯’ এ যোগদান করতে তিনি সে দেশ সফর করেন। সাবেক ব্রিটিশ সাম্রাজ্যভুক্ত দেশগুলোর ক্লাব হিসেবে পরিচিত কমনওয়েলথ সম্মেলনে যোগদান করতে শেখ হাসিনা গত বছরের ২৭ নভেম্বর থেকে ২ ডিসেম্বর পর্যন্ত ত্রিনিদাদ ও টোবাগো সফর করেন। কোপ-১৫ নামে পরিচিত জলবায়ুবিষয়ক ‘কনফারেন্স অব পার্টিস’ বৈঠকে যোগ দিতে শেখ হাসিনা গত বছরের ১৫-২০ ডিসেম্বর ডেনমার্কের রাজধানী কোপেনহেগেন সফর করেন।\nশেখ হাসিনা এবার প্রধানমন্ত্রী হওয়ার পর দ্বিতীয় আনুষ্ঠানিক দ্বিপক্ষীয় সফর করেন চলতি বছরের ১০-১৩ জানুয়ারি ভারতে। এ সফরটিই তার এই মেয়াদে প্রধানমন্ত্রী হিসেবে এখন পর্যন্ত সবচেয়ে আলোচিত সফর। এ সফরে তিনি ভারতের সঙ্গে ৫০ দফার যে যৌথ ইশতেহার সই করেছেন তার বেশির ভাগই প্রতিবেশী এই বড় দেশটির স্বার্থের অনুকূলে হয়েছে। ভারতকে নিঃশর্তভাবে ট্রানজিট, বন্দর ব্যবহারের সুবিধা দিয়ে এ ক্ষেত্রে অবদান রাখলেও অভিন্ন নদীগুলোর পানি বণ্টন চুক্তি করে বাংলাদেশের পানির হিস্যা আদায় করা সম্ভব হয়নি। এসব কারণে ৫০ দফার যৌথ ইশতেহারকে একটি অসম, একতরফা ও জাতীয় স্বার্থপরিপন্থী দলিল হিসেবে গণ্য করেন বিশ্লেষকরা। এটি বাস্তবায়নে এখন সরকার তোড়জোড় চালিয়ে যাচ্ছে। শেখ হাসিনা ভারত সফরের পর এ অঞ্চলে ভারসাম্য প্রতিষ্ঠার লক্ষ্যে ১৭-২১ মার্চ চীন সফর করেন। এ অঞ্চলে চীন অন্যতম ক্ষমতাকেন্দ্র হওয়ায় দেশটির সঙ্গে ভারসাম্যপূর্ণ সম্পর্কের পাশাপাশি অর্থনৈতিক, বাণিজ্যিক ও সামরিক সহায়তা বাংলাদেশের রয়েছে।\nপ্রধানমন্ত্রী শেখ হাসিনা চলতি বছরের ৭-৯ ফেব্রুয়ারি কুয়েতে দ্বিপক্ষীয় সফর করেন। ভুটানে ২৮-২৯ এপ্রিল সফর করেছেন ১৬তম সার্ক শীর্ষ সম্মেলনে যোগদানের লক্ষ্যে। এ অঞ্চলের সবচেয়ে বড় সহযোগিতা সংস্থার সম্মেলনে প্রধানমন্ত্রীর যোগদান গুরুত্বপূর্ণ। আট জাতির এই আঞ্চলিক সংস্থার সম্মেলনে অপরাপর সদস্য দেশগুলোর শীর্ষনেতারাও যোগ দিয়েছেন। তবে ১৬-১৮ মে ইউএনএসকাপের ৬৬তম অধিবেশনে যোগদানের জন্য দক্ষিণ কোরিয়া সফর এবং ১৯-২০ মে বিশ্ব অর্থনৈতিক ফোরামের ষষ্ঠ বৈঠকে যোগদানের লক্ষ্যে মালয়েশিয়া সফর প্রধানমন্ত্রী পর্যায়ে হওয়ার কোনো প্রয়োজনীয়তা ছিল না বলে কূটনৈতিক মহল মনে করে। প্রধানমন্ত্রী শেখ হাসিনা ৭-৯ জুলাই উন্নয়নশীল মুসলিম দেশগুলোর খুব দুর্বল জোট ডি-৮ সম্মেলনে যোগদানের লক্ষ্যে নাইজেরিয়া সফর করেন। ইসলামি সম্মেলন সংস্থা সংক্ষেপে ওআইসি জোট থাকার পরও বিগত শেখ হাসিনার সরকারের সময়ে ডি-৮ গড়ে তোলা হয়েছিল বিধায় এই সম্মেলনে তিনি যোগ দিলেন। যদিও কার্যত এই জোটের কোনো কর্মকান্ড নেই। তবে কিছুদিনের মধ্যেই প্রধানমন্ত্রী জাপান, রাশিয়া, মিয়ানমারসহ বিভিন্ন দেশ সফরে যেতে পারেন।\nপররাষ্ট্রমন্ত্রীর সফর : পররাষ্ট্রমন্ত্রী ডা. দীপু মনির বিদেশ সফরের তালিকা অনেক দীর্ঘ। পররাষ্ট্রমন্ত্রী ডা. দীপু মনি গত বছর ১-৫ ফেব্রুয়ারি ইউনিভার্সেল পিরিওডিক রিভিউর জন্য সুইজারল্যান্ড, ইউনাইটেড মালয়েস ন্যাশনাল অর্গানাইজেশনের সাধারণ অধিবেশনে যোগ দিতে ২৬-৩০ মার্চ মালয়েশিয়া, আফগানিস্তানসংক্রান্ত সম্মেলনে যোগ দিতে ৩১ মার্চ থেকে ৪ এপ্রিল পর্যন্ত নেদারল্যান্ডস, সভ্যতা সম্মেলনে যোগ দিতে ৬-৭ এপ্রিল তুরস্ক, মানব পাচার প্রতিরোধ বৈঠকে যোগ দিতে ১৫ এপ্রিল ইন্দোনেশিয়া, প্রধানমন্ত্রীর সফরসঙ্গী হিসেবে ২০-২৪ এপ্রিল সৌদি আরব, জলবায়ু সম্মেলনে যোগ দিতে ২৮ এপ্রিল নরওয়ে, ২৯-৩০ এপ্রিল ন্যাম মন্ত্রী পর্যায়ের বৈঠকে যোগ দিতে কিউবা, ৮-১০ মে নতুন সরকারের শপথ গ্রহণ অনুষ্ঠানে অংশগ্রহণ করতে দক্ষিণ আফ্রিকা, ১৫-১৭ মে মিয়ানমার, ২৩-২৫ মে ওআইসি মন্ত্রী পর্যায়ের বৈঠকে যোগ দিতে সিরিয়া, ২৯-৩০ মে সাগ্রি লা ডায়ালগে যোগ দিতে সিঙ্গাপুর, ২৪-২৬ জুন বিশ্ব অর্থনৈতিক মন্দাসংক্রান্ত উচ্চ পর্যায়ের বৈঠকে যোগ দিতে যুক্তরাষ্ট্র, ৯ জুলাই দ্বিপক্ষীয় বৈঠক করতে ভারত, ১০ জুলাই সার্কের মন্ত্রী পর্যায়ের বৈঠকে যোগ দিতে শ্রীলঙ্কা, ১২ জুলাই কমিউনিটি অব ডেমোক্রেসিতে যোগ দিতে পর্তুগাল, ১৩-১৮ জুলাই ন্যাম সম্মেলনে প্রধানমন্ত্রীর সফরসঙ্গী হিসেবে মিসর, ২৩ জুলাই ১৬তম আসিয়ান রিজিওনাল ফোরামের সম্মেলনে যোগ দিতে থাইল্যান্ড, ২-৩ সেপ্টেম্বর গ্লোবাল ফ্রেমওয়ার্ক ফর ক্লাইমেট সম্মেলনে যোগ দিতে সুইজারল্যান্ড, ৮ সেপ্টেম্বর দ্বিপক্ষীয় বৈঠক করতে ভারত, ১৬ সেপ্টেম্বর দ্বিপক্ষীয় বৈঠক করতে মার্কিন যুক্তরাষ্ট্র, ২৩-২৬ সেপ্টেম্বর জাতিসংঘের ৬৪তম অধিবেশনে যোগ দিতে যুক্তরাষ্ট্র, ১৫-১৬ অক্টোবর এশীয় সহযোগিতা সংলাপ (এসিডি) ৮ম বৈঠকে যোগদানের লক্ষ্যে শ্রীলঙ্কা, ২২-২৪ অক্টোবর ইউরোপ উন্নয়ন দিবস উপলক্ষে প্রধানমন্ত্রীর সফরসঙ্গী হিসেবে সুইডেন, ২৬-২৭ অক্টোবর প্রধানমন্ত্রীর সফরসঙ্গী হিসেবে কাতার, ১-২ নভেম্বর ডি-৮ মন্ত্রী পর্যায়ের বৈঠকে যোগ দিতে মালয়েশিয়া, ৬-৮ নভেম্বর প্রধানমন্ত্রীর সফরসঙ্গী হিসেবে ভুটান, ৯-১০ নভেম্বর ক্লাইমেট ভালনারেবল ফোরামের সম্মেলনে যোগ দিতে মালদ্বীপ, ১৫ নভেম্বর প্রধানমন্ত্রীর সফরসঙ্গী হিসেবে সংযুক্ত আরব আমিরাত, ১৬-১৮ নভেম্বর প্রধানমন্ত্রীর সফরসঙ্গী হিসেবে ইতালি, ২৫-২৯ নভেম্বর প্রধানমন্ত্রীর সফরসঙ্গী হিসেবে ত্রিনিদাদ ও টোবাগো, ১০-১২ ডিসেম্বর বিমসটেক মন্ত্রী পর্যায়ের সম্মেলনে যোগ দিতে মিয়ানমার, ১৪-১৯ ডিসেম্বর প্রধানমন্ত্রীর সফরসঙ্গী হিসেবে ডেনমার্ক ও ২১ ডিসেম্বর মরিশাস সফর করেন। এটা হলো পররাষ্ট্রমন্ত্রী ডা. দীপু মনির ২০০৯ সালের বিদেশ সফরের ফর্দ। তিনি চলতি বছর অর্থাৎ ২০১০ সালেও বিদেশ সফরে পিছিয়ে নেই।\nপররাষ্ট্রমন্ত্রী দীপু মনি চলতি বছরের ১০-১৩ জানুয়ারি প্রধানমন্ত্রীর সফরসঙ্গী হিসেবে ভারত, জ্যোতি বসুর শেষকৃত্যে যোগদান করতে ১৯ জানুয়ারি ভারত, ২৫-২৭ জানুয়ারি নিরস্ত্রীকরণ সম্মেলনে যোগ দিতে সুইজারল্যান্ড, ৭-৯ ফেব্রুয়ারি প্রধানমন্ত্রীর সফরসঙ্গী হিসেবে কুয়েত, ১-২ মার্চ মানবাধিকার বৈঠকে যোগ দিতে সুইজারল্যান্ড, ১৬-১৭ মার্চ ন্যাম বিশেষ সম্মেলনে যোগ দিতে ফিলিপাইন, ১৭-২০ মার্চ প্রধানমন্ত্রীর সফরসঙ্গী হিসেবে চীন, ১৪-২২ এপ্রিল ব্রিটেন ও নরওয়ে, ২৭-২৯ এপ্রিল সার্ক সম্মেলনে যোগ দিতে ভুটান, ২-৪ মে এনপিটি রিভিউ সম্মেলনে যোগ দিতে যুক্তরাষ্ট্র, ১৮-২০ মে ওআইসি মন্ত্রী পর্যায়ের সম্মেলনে যোগ দিতে তাজাকিস্তান, ২১-২২ মে রাশিয়া, ২৭-২৯ মে সভ্যতা সম্মেলনে যোগ দিতে ব্রাজিল, ৩১ মে থেকে ২ জুন আইসিসি রিভিউ কমিটির বৈঠকে যোগ দিতে উগান্ডা, ৭-৯ জুন চিকা সম্মেলনে যোগ দিতে তুরস্ক, ২০-২২ জুন ফ্রান্স, ২৩-২৫ জুন দ্বিপক্ষীয় সফরে স্পেন, ৪-১০ জুলাই প্রধানমন্ত্রীর সফরসঙ্গী হিসেবে নাইজেরিয়া, ২৩ জুলাই ১৭তম আসিয়ান রিজিওনাল ফোরামে যোগ দিতে ভিয়েতনাম, ৩-৪ আগস্ট এমডিজি সম্মেলনে যোগ দিতে ইন্দোনেশিয়া, ২৩ আগস্ট থেকে ৩ সেপ্টেম্বর ব্রিটেন ও জার্মানি, ১৮-২৮ সেপ্টেম্বর প্রধানমন্ত্রীর সফরসঙ্গী হিসেবে জাতিসংঘের সাধারণ পরিষদের অধিবেশনে যোগদান করতে যুক্তরাষ্ট্র এবং ৩-৫ অক্টোবর ব্রিটেন সফর করেন। পররাষ্ট্রমন্ত্রী ডা. দীপু মনি এ মুহূর্তে অসুস্থ। তাই তার চীন সফর বাতিল করেছেন।\nFiled under Bangladesh Tagged with 21tube, অতিথি, অর্থনীতি, একুশ, চীন, জাহান, জাহান হাসান, টনি ব্লেয়ার, ঢাকা, দীপু মনি, পররাষ্ট্রমন্ত্রী, প্রণব মুখার্জি, প্রধানমন্ত্রী, বাংলা, বানিজ্য, বিদেশ, বিনিয়োগ, বুধবার, ব্রিটিশ, ভারত, শেখ হাসিনা, সফর, সরকার, স্টক মার্কেট জার্নাল রিডার্স ক্লাব, হাসান, Bangladesh, Bangladeshi, ekushtube, Financial Express, jahan, jahanhassan, Newspaper of Bangladesh, nrb


আসসালামু আলাইকুম।গ্রামে-গঞ্জে আমাদের মা-বোনদেরকে দেখি রমজান মাস আসলে বা কোন মসিবতে পড়লে “কালিমা তাইয়্যেবা” “সূরা:ইয়াসীন” “দোয়া ইউনূস” খতম পড়ে থাকেন। আমার প্রশ্ন হলো।প্রশ্ন :(ক) ইসলামী শরীয়ত এই খতমগুলোর ব্যপারে কী বলে?প্রশ্ন: (খ) আর যদি খতমগুলো পড়া সহীহই হয় তাহলে এগুলো কতবার পড়বে? جزاك الله خيرا - BDislam.info\nআসসালামু আলাইকুম।গ্রামে-গঞ্জে আমাদের মা-বোনদেরকে দেখি রমজান মাস আসলে বা কোন মসিবতে পড়লে “কালিমা তাইয়্যেবা” “সূরা:ইয়াসীন” “দোয়া ইউনূস” খতম পড়ে থাকেন। আমার প্রশ্ন হলো।প্রশ্ন :(ক) ইসলামী শরীয়ত এই খতমগুলোর ব্যপারে কী বলে?প্রশ্ন: (খ) আর যদি খতমগুলো পড়া সহীহই হয় তাহলে এগুলো কতবার পড়বে? جزاك الله خيرا\nPosted on June 11, 2018 by Ahad Islam\nপ্রশ্ন করেছে: ابن سبيل\nই-মেইল ঠিকানা: ibnesultan29121995@gmail.com\nThe post আসসালামু আলাইকুম।গ্রামে-গঞ্জে আমাদের মা-বোনদেরকে দেখি রমজান মাস আসলে বা কোন মসিবতে পড়লে “কালিমা তাইয়্যেবা” “সূরা:ইয়াসীন” “দোয়া ইউনূস” খতম পড়ে থাকেন। আমার প্রশ্ন হলো।প্রশ্ন :(ক) ইসলামী শরীয়ত এই খতমগুলোর ব্যপারে কী বলে?প্রশ্ন: (খ) আর যদি খতমগুলো পড়া সহীহই হয় তাহলে এগুলো কতবার পড়বে? جزاك الله خيرا appeared first on কোরআনের জ্যোতি.